qundao/data-zh-poetry huggingface dataset:
洗马行和关子东韵
作者：周紫芝
朝代：宋

忆昔四海多甲兵，令严细柳将军营。
铁衣健卒持满立，黑头壮士从军行。
眼前千马復万马，寸土不耕犁与骍。
自从虎皮蒙剑戟，此马不闻鼙鼓惊。
只今尽浴长安水，七十万匹俱长鸣。
风騣雾鬛久不试，日餍官粟无斗升。
庙堂伊吕自有策，不与韩白齐功名。
圉人但喜马肥健，野老安知无战争。
有君如此岂不乐，俟河几时今得清。
不须天育骠骑种，云雾晦冥方降精。
我欲刻石上浯水，白头弄笔羞书生。
不闻铁骑响鸣镝，但听玉箫吹九成。
洞仙歌
作者：周紫芝
朝代：宋

江梅吹盡，更幽蘭香度。可惜濃春為誰住。最嫌他、無數輕薄桃花，推不去，偏守定、東風一處。病來應怕酒，□眼常醒，老去羞春似無語。準擬強追隨，管領風光，人生只、歡期難預。縱留得、梨花做寒食，怎吃他朝來，這般風雨。
洞仙歌·江梅吹尽
作者：周紫芝
朝代：宋
体裁：词

江梅吹尽，更幽兰香度。可惜浓春为谁住。最嫌他、无数轻薄桃花，推不去，偏守定、东风一处。病来应怕酒，□眼常醒，老去羞春似无语。准拟强追随，管领风光，人生只、欢期难预。纵留得、梨花做寒食，怎吃他朝来，这般风雨。
浣溪沙
作者：周紫芝
朝代：宋

多病嫌秋怕上樓。苦無情緒懶抬頭。雁來不寄小銀鉤。一點離情深似海，萬重悽恨黯如秋。怎生禁得許多愁。
浣溪沙
作者：周紫芝
朝代：宋

學畫雙蛾苦未成。鬢雲新結翠鬟輕。伴人歌笑已多情。飛絮亂花閒院宇，舞鸞歌鳳小娉婷。陽關休唱斷腸聲。
浣溪沙
作者：周紫芝
朝代：宋

欲醉江梅興未休。待篘春甕洗春愁。不成歡緒卻成羞。天意若教花似雪，客情寧恨鬢如秋。趁他何遜在揚州。
浣溪沙
作者：周紫芝
朝代：宋

水上鳴榔不繫船。醉來深閉短篷眠。潮生潮落自年年。一尺鱸魚新活計，半蓑煙雨舊衣冠。廟堂空有畫圖看。
浣溪沙
作者：周紫芝
朝代：宋

無限春情不肯休。江梅未動使人愁。東昏覷得玉奴羞。對酒情懷疑是夢，憶花天氣黯如秋。喚春雲夢澤南州。
浣溪沙
作者：周紫芝
朝代：宋

近臘風光一半休。南枝未動北枝愁。嫦娥莫是見人羞。麼鳳不傳蓬島信，杜鵑空辦鶴林秋。便須千杖打梁州。
浣溪沙
作者：周紫芝
朝代：宋

醽醁新翻碧玉壺。水精釵嫋絳紗符。吳姬親手碎菖蒲。彩索系時新睡起，榴花剪處要人扶。心情還似去年無。
浣溪沙·其二
作者：周紫芝
朝代：宋

欲醉江梅兴未休。待篘春瓮洗春愁。不成欢绪却成羞。天意若教花似雪，客情宁恨鬓如秋。趁他何逊在扬州。无限春情不肯休。江梅未动使人愁。东昏觑得玉奴羞。对酒情怀疑是梦，忆花天气黯如秋。唤春云梦泽南州。多病嫌秋怕上楼。苦无情绪懒抬头。雁来不寄小银钩。一点离情深似海，万重凄恨黯如秋。怎生禁得许多愁。醽醁新翻碧玉壶。水精钗袅绛纱符。吴姬亲手碎菖蒲。彩索系时新睡起，榴花剪处要人扶。心情还似去年无。学画双蛾苦未成。鬓云新结翠鬟轻。伴人歌笑已多情。飞絮乱花闲院宇，舞鸾歌凤小娉婷。阳关休唱断肠声。
浣溪沙·多病嫌秋怕上楼
作者：周紫芝
朝代：宋
体裁：词

多病嫌秋怕上楼。苦无情绪懒抬头。雁来不寄小银钩。一点离情深似海，万重凄恨黯如秋。怎生禁得许多愁。
浣溪沙·学画双蛾苦未成
作者：周紫芝
朝代：宋
体裁：词

学画双蛾苦未成。鬓云新结翠鬟轻。伴人歌笑已多情。飞絮乱花闲院宇，舞鸾歌凤小娉婷。阳关休唱断肠声。
浣溪沙·无限春情不肯休
作者：周紫芝
朝代：宋
体裁：词

无限春情不肯休。江梅未动使人愁。东昏觑得玉奴羞。对酒情怀疑是梦，忆花天气黯如秋。唤春云梦泽南州。
浣溪沙·欲醉江梅兴未休
作者：周紫芝
朝代：宋
体裁：词

欲醉江梅兴未休。待篘春瓮洗春愁。不成欢绪却成羞。天意若教花似雪，客情宁恨鬓如秋。趁他何逊在扬州。
浣溪沙·近腊风光一半休
作者：周紫芝
朝代：宋
体裁：词

近腊风光一半休。南枝未动北枝愁。嫦娥莫是见人羞。么凤不传蓬岛信，杜鹃空办鹤林秋。便须千杖打梁州。
浣溪沙·醽醁新翻碧玉壶
作者：周紫芝
朝代：宋
体裁：词

醽醁新翻碧玉壶。水精钗袅绛纱符。吴姬亲手碎菖蒲。彩索系时新睡起，榴花剪处要人扶。心情还似去年无。
浣溪沙（和陈相之题烟波图）
作者：周紫芝
朝代：宋
体裁：词

水上鸣榔不系船。醉来深闭短篷眠。潮生潮落自年年。一尺鲈鱼新活计，半蓑烟雨旧衣冠。庙堂空有画图看。
浪淘沙
作者：周紫芝
朝代：宋

江上送年歸。還似年時。屠蘇休恨到君遲。覓得醉鄉無事處，莫放愁知。紅灺一燈垂。應笑人衰。鶴長鳧短怨他誰。明日江樓春到也，且醉南枝。
浪淘沙
作者：周紫芝
朝代：宋

落日在闌干。風滿晴川。坐來高浪擁銀山。白鷺欲棲飛不下，卻入蒼煙。千里水雲寒。正繞煙鬟。拍浮須要酒杯寬。天與吾曹供一醉，不是人間。
浪淘沙令 其一 己未除夜
作者：周紫芝
朝代：宋
体裁：词

江上送年归。还似年时。屠苏休恨到君迟。觅得醉乡无事处，莫放愁知。红灺一灯垂。应笑人衰。鹤长凫短怨他谁。明日江楼春到也，且醉南枝。
浪淘沙令·其二
作者：周紫芝
朝代：宋
体裁：词

落日在阑干。风满晴川。坐来高浪拥银山。白鹭欲栖飞不下，却入苍烟。千里水云寒。正绕烟鬟。拍浮须要酒杯宽。天与吾曹供一醉，不是人间。
浴罢书妙严壁
作者：周紫芝
朝代：宋

云散香槽客未回，月团重瀹睡余杯。
小窗斜日无人语，只有松声入梦来。
浴罢书妙严壁
作者：周紫芝
朝代：宋

云散香槽客未回，月团重瀹睡馀杯。小窗斜日无人语，只有松声入梦来。
浴罷書妙嚴壁
作者：周紫芝
朝代：宋

雲散香槽客未回，月團重瀹睡餘杯。
小窗斜日無人語，只有松聲入夢來。
海昌舟中雨过晚凉二首
作者：周紫芝
朝代：宋

白板艅艎铁裹头，吴歌声在藕花洲。故来急雨归何处，和月吹凉入柂楼。卧随鹤鹭入荷香，笑却蒲葵借晚凉。冻雨酿云遮薄日，小舟添水送归航。
海昌舟中雨过晚凉二首·其一
作者：周紫芝
朝代：宋

白板艅艎鐡裹头，吴歌声在藕花洲。
故来急雨归何处，和月吹凉入柂楼。
海昌舟中雨过晚凉二首·其一
作者：周紫芝
朝代：宋

白板艅艎铁裹头，吴歌声在藕花洲。故来急雨归何处，和月吹凉入柂楼。
海昌舟中雨过晚凉二首·其二
作者：周紫芝
朝代：宋
体裁：七言绝句

卧随鹤鹭入荷香，笑却蒲葵借晚凉。冻雨酿云遮薄日，小舟添水送归航。
海昌舟中雨過晚凉二首·其一
作者：周紫芝
朝代：宋

白板艅艎鐡裹頭，吳歌聲在藕花洲。
故來急雨歸何處，和月吹凉入柂樓。
海昌舟中雨過晚凉二首·其二
作者：周紫芝
朝代：宋

臥隨鶴鷺入荷香，笑却蒲葵借晚凉。
凍雨釀雲遮薄日，小舟添水送歸航。
涷雨行
作者：周紫芝
朝代：宋

五月江天未徂暑，日日江云酿江雨。眼惊雪浪打秋涛，卷地风来雨如许。穷人赋屋才一椽，茅茨零落仰见天。风栖不定夜未晓，旅食过午庖无烟。家无鞠穷病在腹，两股重膇成蹒跚。麦虽黄落雨未止，云欲漫乱风还颠。诗成有泪收不得，人生如此亦可怜。君不见章台走马张京兆，弹压功成在谈笑。不将钩距作神明，自此长安无恶少。迩来持节镇七州，令行幕府如清秋。尚书地已八座贵，况复功方三辅优。应笑南来双病鸟，千里依人作昏晓。邓林有木暗如山，谁与安巢著林杪。
涷雨行
作者：周紫芝
朝代：宋

五月江天未徂暑，日日江云酿江雨。
眼惊雪浪打秋涛，卷地风来雨如许。
穷人赋屋纔一椽，茅茨零落仰见天。
风栖不定夜未晓，旅食过午庖无烟。
家无鞠穷病在腹，两股重膇成蹒跚。
麦虽黄落雨未止，云欲漫乱风还颠。
诗成有泪收不得，人生如此亦可怜。
君不见章台走马张京兆，弹压功成在谈笑。
不将钩距作神明，自此长安无恶少。
迩来持莭镇七州，令行幕府如清秋。
尚书地已八座贵，况復功方三辅优。
应笑南来双病鸟，千里依人作昏晓。
邓林有木暗如山，谁与安巢着林杪。
涷雨行
作者：周紫芝
朝代：宋

五月江天未徂暑，日日江雲釀江雨。
眼驚雪浪打秋濤，卷地風來雨如許。
窮人賦屋纔一椽，茅茨零落仰見天。
風棲不定夜未曉，旅食過午庖無烟。
家無鞠窮病在腹，兩股重膇成蹣跚。
麥雖黄落雨未止，雲欲漫亂風還顛。
詩成有淚收不得，人生如此亦可憐。
君不見章臺走馬張京兆，彈壓功成在談笑。
不將鉤距作神明，自此長安無惡少。
邇來持莭鎮七州，令行幕府如清秋。
尚書地已八座貴，况復功方三輔優。
應笑南來雙病鳥，千里依人作昏曉。
鄧林有木暗如山，誰與安巢著林杪。
淮寇及境而退喜甚成詩
作者：周紫芝
朝代：宋

近喜横戈寇，南來偃旆旌。
瀕江猶樹柵，带甲謾持兵。
夜柝初寒枕，春田已趣耕。
使君今尚父，應便是長城。
淮寇及境而退喜甚成诗
作者：周紫芝
朝代：宋
体裁：五言律诗

近喜横戈寇，南来偃旆旌。濒江犹树栅，带甲谩持兵。夜柝初寒枕，春田已趣耕。使君今尚父，应便是长城。
清平乐
作者：周紫芝
朝代：宋
体裁：词

团栾小树。
天与香无数。
薄艳不尽风日苦。
剩著红油遮护。
移栽未到江南。
香山鼻观先参。
勾引老情偏醉，锦薰笼暖春酣。
清平乐
作者：周紫芝
朝代：宋

芦州晚净。雨罢江如镜。属玉双飞栖不定。数点晚来烟艇。梦回满眼凄凉。一成无奈思量。舟在绿杨堤下，蝉嘶欲尽斜阳。烟鬟敛翠。柳下门初闭。门外一川风细细。沙上暝禽飞起。今宵水畔楼边。风光宛似当年。月到旧时明处，共谁同倚阑干。青春欲暮。柳下将飞絮。月到阶前梅子树。啼得杜鹃飞去。人归不掩朱门。一成过了黄昏。只有琐窗红蜡，照人犹自销魂。团栾小树。天与香无数。薄艳不禁风日苦。剩著红油遮护。移栽未到江南。香山鼻观先参。勾引老情偏醉，锦薰笼暖春酣。浅妆匀靓。一点闲心性。脸上羞红凝不定。恼乱酒愁花病。晚来泪揾残霞。坠鬟小玉钗斜。细雨一帘春恨，东风满地桃花。东风庭户。红满桃花树。准拟踏青南陌路。双凤绣鞋新做。秋千月挂黄昏。画堂深掩朱门。立尽花阴归去，此时别是销魂。
清平乐·其一
作者：周紫芝
朝代：宋
体裁：词

芦洲晚净。雨罢江如镜。属玉双飞栖不定。数点晚来烟艇。梦回满眼凄凉。一成无奈思量。舟在绿杨堤下，蝉嘶欲尽斜阳。
清平乐·其五
作者：周紫芝
朝代：宋

浅妆匀靓。一点闲心性。脸上羞红凝不定。恼乱酒愁花病。晚来泪揾残霞。坠鬟小玉钗斜。细雨一帘春恨，东风满地桃花。
清平乐·其六
作者：周紫芝
朝代：宋
体裁：词

东风庭户。红满桃花树。准拟踏青南陌路。双凤绣鞋新做。秋千月挂黄昏。画堂深掩朱门。立尽花阴归去，此时别是销魂。
清平乐·其四
作者：周紫芝
朝代：宋

团栾小树。天与香无数。薄艳不禁风日苦。剩著红油遮护。移栽未到江南。香山鼻观先参。勾引老情偏醉，锦薰笼暖春酣。
清平乐·团栾小树
作者：周紫芝
朝代：宋

团栾小树。
天与香无数。
薄艳不尽风日苦。
剩着红油遮护。
移栽未到江南。
香山鼻观先参。
勾引老情偏醉，锦熏笼暖春酣。
清平乐·浅妆匀靓
作者：周紫芝
朝代：宋
体裁：词

浅妆匀靓。
一点闲心性。
脸上羞红凝不定。
恼乱酒愁花病。
晚来泪搵残霞。
坠鬟小玉钗斜。
细雨一帘春恨，东风满地桃花。
清平乐·烟鬟敛翠
作者：周紫芝
朝代：宋
体裁：词

烟鬟敛翠。柳下门初闭。门外一川风细细。沙上暝禽飞起。今宵水畔楼边。风光宛似当年。月到旧时明处，共谁同倚阑干。
清平乐·芦州晚净
作者：周紫芝
朝代：宋
体裁：词

芦州晚净。雨罢江如镜。属玉双飞栖不定。数点晚来烟艇。梦回满眼凄凉。一成无奈思量。舟在绿杨堤下，蝉嘶欲尽斜阳。
清平乐·青春欲暮
作者：周紫芝
朝代：宋
体裁：词

青春欲暮。柳下将飞絮。月到阶前梅子树。啼得杜鹃飞去。人归不掩朱门。一成过了黄昏。只有琐窗红蜡，照人犹自销魂。
清樾晚雨效韓偓三絕·其一
作者：周紫芝
朝代：宋

池上風荷香撲衣，紅粧鏡裏雨如絲。
試呼小艇尋烟去，便是苕溪五月時。
清樾晚雨效韓偓三絕·其三
作者：周紫芝
朝代：宋

黄昏簾幙人誰卷，暮雨闌干客自憑。
獨自不知多少恨，一池荷葉碎秋聲。
清樾晚雨效韓偓三絕·其二
作者：周紫芝
朝代：宋

白鷺一雙飛暮靄，亂鴉無數立官樓。
角聲吹盡欄猶倚，雨落黄昏人白頭。
清樾晚雨效韩偓三绝
作者：周紫芝
朝代：宋

池上风荷香扑衣，红妆镜里雨如丝。试呼小艇寻烟去，便是苕溪五月时。白鹭一双飞暮霭，乱鸦无数立官楼。角声吹尽栏犹倚，雨落黄昏人白头。黄昏帘幕人谁卷，暮雨阑干客自凭。独自不知多少恨，一池荷叶碎秋声。
清樾晚雨效韩偓三绝·其一
作者：周紫芝
朝代：宋

池上风荷香扑衣，红妆镜里雨如丝。试呼小艇寻烟去，便是苕溪五月时。
清樾晚雨效韩偓三绝·其一
作者：周紫芝
朝代：宋

池上风荷香扑衣，红粧镜裏雨如丝。
试呼小艇寻烟去，便是苕溪五月时。
清樾晚雨效韩偓三绝·其三
作者：周紫芝
朝代：宋

黄昏帘幕人谁卷，暮雨阑干客自凭。独自不知多少恨，一池荷叶碎秋声。
清樾晚雨效韩偓三绝·其三
作者：周紫芝
朝代：宋

黄昏帘幙人谁卷，暮雨阑干客自凭。
独自不知多少恨，一池荷叶碎秋声。
清樾晚雨效韩偓三绝·其二
作者：周紫芝
朝代：宋
体裁：七言绝句

白鹭一双飞暮霭，乱鸦无数立官楼。角声吹尽栏犹倚，雨落黄昏人白头。
渔家傲
作者：周紫芝
朝代：宋

矣。郡人以扶疏高花，绝胜水南。因为解嘲，呈元寿知县
路入云岩山窈窕。岩花滴露花头小。香共西风吹得到。秋欲杪。天还未放秋容老。
谁道水南花不好。犹胜金蕊浑如扫。留取光阴重一笑。须是早。黄花更惜重阳帽。
渔家傲
作者：周紫芝
朝代：宋

遇坎乘流随分了。鸡虫得失能多少。儿辈雌黄堪一笑。堪一笑。鹤长凫短从他道。几度秋风吹梦到。花姑溪上人空老。唤取扁舟归去好。归去好。孤篷一枕秋江晓。路入云岩山窈窕。岩花滴露花头小。香共西风吹得到。秋欲杪。天还未放秋容老。谁道水南花不好。犹胜金蕊浑如扫。留取光阴重一笑。须是早。黄花更惜重阳帽。
渔家傲 其三 送李彦恢宰旌德
作者：周紫芝
朝代：宋
体裁：词

休惜骑鲸人已远。风流都被云孙占。腰下锦绦缠宝剑。光闪焰。人间莫作牛刀看。见说河阳花满县。相邀更约疏狂伴。幸有小蛮开小燕。须少款。玉堂此去知非晚。
渔家傲·休惜骑鲸人已远
作者：周紫芝
朝代：宋
体裁：词

休惜骑鲸人已远。风流都被仍云占。腰下锦绦缠宝剑。光闪焰。人间莫作牛刀看。见说河阳花满县。相邀更约疏狂伴。幸有小蛮开小燕。须少款。玉堂此去知非晚。
渔家傲·月黑天寒花欲睡
作者：周紫芝
朝代：宋

月黑天寒花欲睡。
移灯影落清尊里。
唤醒妖红明晚翠。
如有意。
嫣然一笑知谁会。
露湿柔柯红压地。
羞容似替人垂泪。
着意西风吹不起。
空绕砌。
明年花共谁同醉。
渔家傲·路入云岩山窈窕
作者：周紫芝
朝代：宋
体裁：词

路入云岩山窈窕。岩花滴露花头小。香共西风吹得到。秋欲杪。天还未放秋容老。谁道水南花不好。犹胜金蕊浑如扫。留取光阴重一笑。须是早。黄花更惜重阳帽。
渔家傲·遇坎乘流随分了
作者：周紫芝
朝代：宋
体裁：词

遇坎乘流随分了。鸡虫得失能多少。儿辈雌黄堪一笑。堪一笑。鹤长凫短从他道。几度秋风吹梦到。花姑溪上人空老。唤取扁舟归去好。归去好。孤篷一枕秋江晓。
渔家傲（夜饮木芙蓉下）
作者：周紫芝
朝代：宋
体裁：词

月黑天寒花欲睡。移灯影落清尊里。唤醒妖红明晚翠。如有意。嫣然一笑知谁会。露湿柔柯红压地。羞容似替人垂泪。著意西风吹不起。空绕砌。明年花共谁同醉。
渔家傲（往岁阻风长芦，夜半舟中所见如此）
作者：周紫芝
朝代：宋
体裁：词

月黑波翻江浩渺。扁舟系缆垂杨杪。渔网横江灯火闹。红影照。分明赤壁回惊棹。风静云收天似扫。梦疑身在三山岛。浮世功名何日了。从醉倒。柁楼红日千岩晓。
渔家傲（送李彦恢宰旌德）
作者：周紫芝
朝代：宋

休惜骑鲸人已远。风流都被仍云占。腰下锦条缠宝剑。光闪焰。人间莫作牛刀看。
见说河阳花满县。相邀更约疏狂伴。幸有小蛮开小燕。须少款。玉堂此去知非晚。
渔父词
作者：周紫芝
朝代：宋

六首
好个神仙张志和。平生只是一渔蓑。和月醉，棹船歌。乐在江湖可奈何。
渔父词·渔父
作者：周紫芝
朝代：宋
体裁：词

解印归来暂结庐。
有时同钓水西鱼。
闲著屐，醉骑驴。
分明人在辋川图。
渔父词·渔父·好个神仙张志和
作者：周紫芝
朝代：宋
体裁：词

好个神仙张志和。平生只是一渔蓑。
和月醉，棹船歌。乐在江湖可奈何。
渔父词·渔父·禁中图画访玄真
作者：周紫芝
朝代：宋
体裁：词

禁中图画访玄真。
晚得歌词献紫宸。
天一笑，物皆春。
依旧扁舟钓白苹。
渔父词·渔父·花姑溪上鹭鸶滩
作者：周紫芝
朝代：宋
体裁：词

花姑溪上鹭鸶滩。
辜负渔竿二十年。
无可载，不抛官。
携取全家去不难。
渔父词·渔父·解印归来暂结庐
作者：周紫芝
朝代：宋

解印归来暂结庐。
有时同钓水西鱼。
闲着屐，醉骑驴。
分明人在辋川图。
渔父词·渔父·趁梅寻得水边枝
作者：周紫芝
朝代：宋
体裁：词

趁梅寻得水边枝。
独棹渔船却过溪。
人似玉，醉如泥。
闲歌五色线中诗。
渔父词（六之五）
作者：周紫芝
朝代：宋
体裁：词

人间何物是穷通。终向烟波作钓翁。江不动，月横空。漫郎船过小回中。
減字木蘭花
作者：周紫芝
朝代：宋

快風消暑。門近雨邊梅子樹。晝夢騰騰。急雨聲中喚不醒。輕衫短箑。林下日長聊散發。無計醫貧。長作雲山高臥人。
減字木蘭花
作者：周紫芝
朝代：宋

春閒晝永。城下江深山倒影。淨掃風埃。收拾煙光入句來。短窗閒倚。身似浮雲門似水。誰伴餘年。結得青山一個緣。
減字木蘭花
作者：周紫芝
朝代：宋

當年文伯。曾是東坡門下客。文采風流。奕葉傳芳總未休。為公持酒。願祝綵衣無限壽。歸覲楓宸。剩醉長安幾度春。
減字木蘭花
作者：周紫芝
朝代：宋

蓬萊三島。上有青青千歲草。玉佩煙鬟。來作人間一笑歡。麻姑行酒。萼綠華歌清韻嫋。玉秀蘭芳。醉舞東風彩袖長。
減字木蘭花
作者：周紫芝
朝代：宋

西山岩桂。常恨香聞煙雨外。何似君家。戲彩堂前早試花。黃金千粟。風撼芳條香馥馥。一剪無多。桃李漫山奈俗何。
減字木蘭花
作者：周紫芝
朝代：宋

門外青驄月下嘶。映階籠燭畫簾垂。一曲陽關聲欲盡，不多時。鳳餅未殘雲腳乳，水沈催注玉花瓷。忍看捧甌春筍露，翠鬟低。
渡陂南用斜川韵
作者：周紫芝
朝代：宋

万物自有得，吾生感行休。及兹天气佳，步寻水南游。青板得野航，竟渡一苇流。乘流本无心，岂有不下鸥。开口月有几，百年终一邱。与世似异趋，此行谁我俦。村醪亦足醉，对影自献酬。未知垂老日，能遂此乐不。事定会当谐，不复怀预忧。但愿营自安，孰是都无求。
渡陂南用斜川韵
作者：周紫芝
朝代：宋

万物自有得，吾生感行休。
及兹天气佳，步寻水南游。
青板得野航，竟渡一苇流。
乘流本无心，岂有不下鸥。
开口月有几，百年终一邱。
与世似异趋，此行谁我俦。
村醪亦足醉，对影自献酬。
未知垂老日，能遂此乐不。
事定会当谐，不復怀预忧。
但愿营自安，孰是都无求。
渡陂南用斜川韻
作者：周紫芝
朝代：宋

萬物自有得，吾生感行休。
及茲天氣佳，步尋水南遊。
青板得野航，竟渡一葦流。
乘流本無心，豈有不下鷗。
開口月有幾，百年終一邱。
與世似異趨，此行誰我儔。
村醪亦足醉，對影自獻酬。
未知垂老日，能遂此樂不。
事定會當諧，不復懷預憂。
但願營自安，孰是都無求。
游多福寺寺有佛牙光色殊勝而安定郡王墓在其後二絕·其一
作者：周紫芝
朝代：宋

吹盡青絲兩鬢華，旋裁林下老生涯。
已携齋鉢分僧飯，更炷香雲禮佛牙。
游多福寺寺有佛牙光色殊勝而安定郡王墓在其後二絕·其二
作者：周紫芝
朝代：宋

千古風流挽不回，滿山秋葉寄餘哀。
奏璈人去今何在，誰釀黄柑薦一杯。
游多福寺寺有佛牙光色殊胜而安定郡王墓在其后二绝
作者：周紫芝
朝代：宋

吹尽青丝两鬓华，旋裁林下老生涯。已携斋钵分僧饭，更炷香云礼佛牙。千古风流挽不回，满山秋叶寄馀哀。奏璈人去今何在，谁酿黄柑荐一杯。
游多福寺寺有佛牙光色殊胜而安定郡王墓在其后二绝·其一
作者：周紫芝
朝代：宋
体裁：七言绝句

吹尽青丝两鬓华，旋裁林下老生涯。已携斋钵分僧饭，更炷香云礼佛牙。
游多福寺寺有佛牙光色殊胜而安定郡王墓在其后二绝·其二
作者：周紫芝
朝代：宋

千古风流挽不回，满山秋叶寄余哀。
奏璈人去今何在，谁酿黄柑荐一杯。
游多福寺寺有佛牙光色殊胜而安定郡王墓在其后二绝·其二
作者：周紫芝
朝代：宋

千古风流挽不回，满山秋叶寄馀哀。奏璈人去今何在，谁酿黄柑荐一杯。
游定林
作者：周紫芝
朝代：宋

青山绕招提，危磴迎屐齿。
泉声去悠悠，秀色来亹亹。
定林得幽处，胜践发新喜。
当年手种树，来禽杂青李。
横斜照壁诗，平淡如止水。
尚想扶风帐，横经多士子。
奈此后学徒，发冢用诗礼。
朝回丹青像，暮撤配食簋。
空余古祠荒，老木寒籐委。
遗像犹便便，念往悲復起。
举似与山僧，山僧岂知此。
日暮归去来，林深足荆杞。
游定林
作者：周紫芝
朝代：宋

青山绕招提，危磴迎屐齿。泉声去悠悠，秀色来亹亹。定林得幽处，胜践发新喜。当年手种树，来禽杂青李。横斜照壁诗，平淡如止水。尚想扶风帐，横经多士子。奈此后学徒，发冢用诗礼。朝回丹青像，暮撤配食簋。空馀古祠荒，老木寒藤委。遗像犹便便，念往悲复起。举似与山僧，山僧岂知此。日暮归去来，林深足荆杞。
游衡廊山山中有梁武帝杯渡禅师像
作者：周紫芝
朝代：宋
体裁：七言绝句

瀛渤从来是一沤，何妨飞锡到中州。解将瓶钵横云海，懒向秦淮障逆流。
游醉翁亭
作者：周紫芝
朝代：宋

醉翁诗裏识滁山，蚤岁神游只梦间。
云外浅寒欺短帽，马头深秀得烟鬟。
时携妓女人犹说，倒着接䍦谁与还。
文物风流今扫地，乱泉空绕玉孱颜。
游醉翁亭
作者：周紫芝
朝代：宋

醉翁诗里识滁山，蚤岁神游只梦间。云外浅寒欺短帽，马头深秀得烟鬟。时携妓女人犹说，倒著接䍦谁与还。文物风流今扫地，乱泉空绕玉孱颜。
游香岩一小室甚温洁坐客皆言雅宜听雪各赋一首
作者：周紫芝
朝代：宋
体裁：七言绝句

鹊尾烟横不卷帘，莫嫌好客坐无毡。道人此室知何用，留与衰翁听雪眠。
游香巖一小室甚温潔坐客皆言雅宜聽雪各賦一首
作者：周紫芝
朝代：宋

鵲尾烟横不卷簾，莫嫌好客坐無氈。
道人此室知何用，留與衰翁聽雪眠。
游麻姑观
作者：周紫芝
朝代：宋
体裁：古风

清秋禾黍罢，南亩幽事少。凌晨有佳兴，振策事轻矫。微踪蹑飞猱，雄眺高木杪。上有仙子祠，栋宇颇倾挠。腾虚想云軿，遗像空鸟爪。黄冠三四辈，生意良草草。更欲问丹炉，云山遂穷讨。道人笑不言，此意未遽晓。但云须趣辕，山静虎出早。胜践良独难，仙事亦杳渺。了知世俗人，尘凡隔蓬岛。
湖上戏题
作者：周紫芝
朝代：宋
体裁：七言律诗

一湖春水绿漪漪，卧水桃花红满枝。去住云情浑不定，阴晴天色故相欺。风前柳作小垂手，雨后山成双画眉。何必娉娉仍袅袅，西湖应便是西施。
湖上戲題
作者：周紫芝
朝代：宋

一湖春水綠漪漪，臥水桃花紅滿枝。
去住雲情渾不定，陰晴天色故相欺。
風前柳作小垂手，雨後山成雙畫眉。
何必娉娉仍嫋嫋，西湖應便是西施。
湖上杂赋三首
作者：周紫芝
朝代：宋

青腰载雨入菰蒲，旋斫渔竿学钓鱼。小向湖心作容与，天教来此伴舂锄。山边骑马醉王孙，湖里撑船晚过门。寄语金丸莫轻弹，我无花鸭解人言。三年原不下胡床，饮尽山光与水光。莫把渠侬作官看，此身便是贺知章。
湖上杂赋三首·其一
作者：周紫芝
朝代：宋
体裁：七言绝句

青腰载雨入菰蒲，旋斫渔竿学钓鱼。小向湖心作容与，天教来此伴舂锄。
湖上杂赋三首·其三
作者：周紫芝
朝代：宋
体裁：七言绝句

三年原不下胡床，饮尽山光与水光。莫把渠侬作官看，此身便是贺知章。
湖上杂赋三首·其二
作者：周紫芝
朝代：宋

山边骑马醉王孙，湖裏撑船晚过门。
寄语金丸莫轻弹，我无花鸭觧人言。
湖上杂赋三首·其二
作者：周紫芝
朝代：宋

山边骑马醉王孙，湖里撑船晚过门。寄语金丸莫轻弹，我无花鸭解人言。
湖上雜賦三首·其一
作者：周紫芝
朝代：宋

青腰載雨入菰蒲，旋斫漁竿學釣魚。
小向湖心作容與，天教來此伴舂鋤。
湖上雜賦三首·其三
作者：周紫芝
朝代：宋

三年原不下胡床，飲盡山光與水光。
莫把渠儂作官看，此身便是賀知章。
湖上雜賦三首·其二
作者：周紫芝
朝代：宋

山邊騎馬醉王孫，湖裏撐船晚過門。
寄語金丸莫輕彈，我無花鴨觧人言。
湖亭之勝大似江上但無蘆葦二月二十日移植數十本
作者：周紫芝
朝代：宋

大年著色山前雨，摩詰無聲句裏秋。
已是湖山無限好，更栽蘆葉伴輕鷗。
湖亭之胜大似江上但无芦苇二月二十日移植数十本
作者：周紫芝
朝代：宋

大年着色山前雨，摩诘无声句裏秋。
已是湖山无限好，更栽芦叶伴轻鸥。
湖亭之胜大似江上但无芦苇二月二十日移植数十本
作者：周紫芝
朝代：宋

大年著色山前雨，摩诘无声句里秋。已是湖山无限好，更栽芦叶伴轻鸥。
湖亭怀旧三绝
作者：周紫芝
朝代：宋

铃索无声讼牒空，妙香寮外水冥濛。长安故旧如相问，今在江西道院中。校书天禄想诸郎，应在蓬山语昼长。记得去年秋七月，日斜香转曝书廊。白头武部最风流，便是汝南陈太邱。折角乌巾人似画，与谁同伴两山游。
湖亭怀旧三绝·其一
作者：周紫芝
朝代：宋

铃索无声讼牒空，妙香寮外水冥濛。长安故旧如相问，今在江西道院中。
湖亭怀旧三绝·其一
作者：周紫芝
朝代：宋

铃索无声讼牒空，妙香寮外水冥蒙。
长安故旧如相问，今在江西道院中。
湖亭怀旧三绝·其三
作者：周紫芝
朝代：宋
体裁：七言绝句

白头武部最风流，便是汝南陈太邱。折角乌巾人似画，与谁同伴两山游。
湖亭怀旧三绝·其二
作者：周紫芝
朝代：宋
体裁：七言绝句

校书天禄想诸郎，应在蓬山语昼长。记得去年秋七月，日斜香转曝书廊。
湖亭懷舊三絕·其一
作者：周紫芝
朝代：宋

鈴索無聲訟牒空，妙香寮外水冥濛。
長安故舊如相問，今在江西道院中。
湖亭懷舊三絕·其三
作者：周紫芝
朝代：宋

白頭武部最風流，便是汝南陳太邱。
折角烏巾人似畫，與誰同伴兩山游。
湖亭懷舊三絕·其二
作者：周紫芝
朝代：宋

校書天祿想諸郎，應在蓬山語晝長。
記得去年秋七月，日斜香轉曝書廊。
湖堤步游客言此苏小墓也
作者：周紫芝
朝代：宋
体裁：七言律诗

野水横分青草陂，谁埋玉树与琼枝。湖边山自向人绿，门外柳今何处垂。行雨行云钧是梦，施朱施粉未相宜。一从蕙死兰枯后，刚道桃花好面皮。
湖居无事日课小诗
作者：周紫芝
朝代：宋

春湖潮满入青天，浪拍东风打钓船。人在空濛飞絮里，鸟啼红白乱花前。天上阴晴不可猜，两番云黑又云开。鹭从落日山边去，鱼趁晚湖潮里来。茶了诗窗饭后杯，儿书未熟急须催。鸟于花外唤客出，山自眼前将句来。老向华胥占一窗，无心更梦小云郎。城居可似湖居好，诗味颇随茶味长。花枝满树雨添肥，晴色十分春又归。一生万事无不尔，行年六十尽成非。多情白鸟去还来，无事风扉闭复开。山下一帆冲雨过，水边双燕得泥回。海内名流诗有宗，时传佳句落闲中。不道建安六七子，可是近时三数公。
湖居无事日课小诗·其一
作者：周紫芝
朝代：宋

春湖潮满入青天，浪拍东风打钓船。人在空濛飞絮里，鸟啼红白乱花前。
湖居无事日课小诗·其一
作者：周紫芝
朝代：宋

春湖潮满入青天，浪拍东风打钓船。
人在空蒙飞絮裏，鸟啼红白乱花前。
湖居无事日课小诗·其七
作者：周紫芝
朝代：宋
体裁：七言绝句

海内名流诗有宗，时传佳句落闲中。不道建安六七子，可是近时三数公。
湖居无事日课小诗·其三
作者：周紫芝
朝代：宋
体裁：七言绝句

茶了诗窗饭后杯，儿书未熟急须催。鸟于花外唤客出，山自眼前将句来。
湖居无事日课小诗·其二
作者：周紫芝
朝代：宋

天上阴晴不可猜，两番云黑又云开。
鹭从落日山边去，鱼趁晚湖潮裏来。
湖居无事日课小诗·其二
作者：周紫芝
朝代：宋

天上阴晴不可猜，两番云黑又云开。鹭从落日山边去，鱼趁晚湖潮里来。
湖居无事日课小诗·其五
作者：周紫芝
朝代：宋
体裁：七言绝句

花枝满树雨添肥，晴色十分春又归。一生万事无不尔，行年六十尽成非。
湖居无事日课小诗·其六
作者：周紫芝
朝代：宋

多情白鸟去还来，无事风扉闭复开。山下一帆冲雨过，水边双燕得泥回。
湖居无事日课小诗·其六
作者：周紫芝
朝代：宋

多情白鸟去还来，无事风扉闭復开。
山下一帆衝雨过，水边双燕得泥回。
湖居无事日课小诗·其四
作者：周紫芝
朝代：宋
体裁：七言绝句

老向华胥占一窗，无心更梦小云郎。城居可似湖居好，诗味颇随茶味长。
湖居春晚杂赋八绝
作者：周紫芝
朝代：宋

雪屋临湖忆系船，柳汀吹絮又经年。白鸥大似知人意，分与沧波十里天。雨后春湖拍拍流，近门谁系两三舟。水边寒食飞双燕，柳外斜阳卧一牛。数日东风紧闭门，小桃知有一枝新。花飞不复到老眼，可是春寒欺得人。倚床相伴一枝藤，强作春游老不能。花底婵娟诗妩媚，枕中日月睡瞢腾。黄蜂归后燕成家，杨柳初飞一两花。已是无春可拚得，乱红何苦恼霜华。晓镜烟凝水绕湖，晚汀飞鹭又成图。早知鱼鸟堪同乐，愁得华颠政不须。两日东风着意颠，南湖风浪不行船。飞沙走石成何事，吹得杨花也上天。湖水波连野水边，欲晴鸠唤未晴天。懒吹云去风无力，打得花残雨可怜。
湖居春晚杂赋八绝·其一
作者：周紫芝
朝代：宋

雪屋临湖忆系船，柳汀吹絮又经年。白鸥大似知人意，分与沧波十里天。
湖居春晚杂赋八绝·其一
作者：周紫芝
朝代：宋

雪屋临湖忆繫船，柳汀吹絮又经年。
白鸥大似知人意，分与沧波十里天。
湖居春晚杂赋八绝·其七
作者：周紫芝
朝代：宋
体裁：七言绝句

两日东风着意颠，南湖风浪不行船。飞沙走石成何事，吹得杨花也上天。
湖居春晚杂赋八绝·其三
作者：周紫芝
朝代：宋

数日东风紧闭门，小桃知有一枝新。花飞不复到老眼，可是春寒欺得人。
湖居春晚杂赋八绝·其三
作者：周紫芝
朝代：宋

数日东风紧闭门，小桃知有一枝新。
花飞不復到老眼，可是春寒欺得人。
湖居春晚杂赋八绝·其二
作者：周紫芝
朝代：宋

雨后春湖拍拍流，近门谁系两三舟。水边寒食飞双燕，柳外斜阳卧一牛。
湖居春晚杂赋八绝·其二
作者：周紫芝
朝代：宋

雨后春湖拍拍流，近门谁繫两三舟。
水边寒食飞双燕，柳外斜阳卧一牛。
湖居春晚杂赋八绝·其五
作者：周紫芝
朝代：宋
体裁：七言绝句

黄蜂归后燕成家，杨柳初飞一两花。已是无春可拚得，乱红何苦恼霜华。
湖居春晚杂赋八绝·其八
作者：周紫芝
朝代：宋
体裁：七言绝句

湖水波连野水边，欲晴鸠唤未晴天。懒吹云去风无力，打得花残雨可怜。
湖居春晚杂赋八绝·其六
作者：周紫芝
朝代：宋
体裁：七言绝句

晓镜烟凝水绕湖，晚汀飞鹭又成图。早知鱼鸟堪同乐，愁得华颠政不须。
湖居春晚杂赋八绝·其四
作者：周紫芝
朝代：宋
体裁：七言绝句

倚床相伴一枝藤，强作春游老不能。花底婵娟诗妩媚，枕中日月睡瞢腾。
湖居春晚雜賦八絕·其一
作者：周紫芝
朝代：宋

雪屋臨湖憶繫船，柳汀吹絮又經年。
白鷗大似知人意，分與滄波十里天。
湖居春晚雜賦八絕·其七
作者：周紫芝
朝代：宋

兩日東風着意顛，南湖風浪不行船。
飛沙走石成何事，吹得楊花也上天。
湖居春晚雜賦八絕·其三
作者：周紫芝
朝代：宋

數日東風緊閉門，小桃知有一枝新。
花飛不復到老眼，可是春寒欺得人。
湖居春晚雜賦八絕·其二
作者：周紫芝
朝代：宋

雨後春湖拍拍流，近門誰繫兩三舟。
水邊寒食飛雙燕，柳外斜陽臥一牛。
湖居春晚雜賦八絕·其五
作者：周紫芝
朝代：宋

黄蜂歸後燕成家，楊柳初飛一兩花。
已是無春可拚得，亂紅何苦惱霜華。
湖居春晚雜賦八絕·其八
作者：周紫芝
朝代：宋

湖水波連野水邊，欲晴鳩喚未晴天。
懶吹雲去風無力，打得花殘雨可憐。
湖居春晚雜賦八絕·其六
作者：周紫芝
朝代：宋

曉鏡烟凝水繞湖，晚汀飛鷺又成圖。
早知魚鳥堪同樂，愁得華顛政不須。
湖居春晚雜賦八絕·其四
作者：周紫芝
朝代：宋

倚牀相伴一枝藤，强作春遊老不能。
花底嬋娟詩嫵媚，枕中日月睡瞢騰。
湖居無事日課小詩·其一
作者：周紫芝
朝代：宋

春湖潮滿入青天，浪拍東風打釣船。
人在空濛飛絮裏，鳥啼紅白亂花前。
湖居無事日課小詩·其七
作者：周紫芝
朝代：宋

海內名流詩有宗，時傳佳句落閑中。
不道建安六七子，可是近時三數公。
湖居無事日課小詩·其三
作者：周紫芝
朝代：宋

茶了詩窗飯後杯，兒書未熟急須催。
鳥於花外喚客出，山自眼前將句來。
湖居無事日課小詩·其二
作者：周紫芝
朝代：宋

天上陰晴不可猜，兩番雲黑又雲開。
鷺從落日山邊去，魚趁晚湖潮裏來。
湖居無事日課小詩·其五
作者：周紫芝
朝代：宋

花枝滿樹雨添肥，晴色十分春又歸。
一生萬事無不爾，行年六十盡成非。
湖居無事日課小詩·其六
作者：周紫芝
朝代：宋

多情白鳥去還來，無事風扉閉復開。
山下一帆衝雨過，水邊雙燕得泥回。
湖居無事日課小詩·其四
作者：周紫芝
朝代：宋

老向華胥占一窗，無心更夢小雲郎。
城居可似湖居好，詩味頗隨茶味長。
湖州
作者：周紫芝
朝代：宋

霅溪景物見歌詩，只有當年杜紫微。
沽酒店穿斜巷出，採蓮船傍後門歸。
翠沾城郭山千點，清蘸樓臺水一圍。
湖州
作者：周紫芝
朝代：宋
体裁：古风

霅溪景物见歌诗，只有当年杜紫微。沽酒店穿斜巷出，采莲船傍后门归。翠沾城郭山千点，清蘸楼台水一围。
湖阴行
作者：周紫芝
朝代：宋

石头城南五马渡，一马成龙上天去。
晋家天子再御朝，洛阳胡骑空无数。
当时枉道马与王，高官饱食丰豺狼。
车前已赐兰斑物，江上空余剑戟场。
日光射天惊贼垒，封豖长蛇梦中起。
仓皇只欲玩遗鞭，谁信龙媒已千里。
黄鬚有智人岂知，不料将军未死时。
着新脱故真是贼，白犬下啮天应迟。
谁道晋朝公与相，不及金谷园中儿。
湖阴行
作者：周紫芝
朝代：宋

石头城南五马渡，一马成龙上天去。晋家天子再御朝，洛阳胡骑空无数。当时枉道马与王，高官饱食丰豺狼。车前已赐兰斑物，江上空馀剑戟场。日光射天惊贼垒，封豖长蛇梦中起。仓皇只欲玩遗鞭，谁信龙媒已千里。黄须有智人岂知，不料将军未死时。着新脱故真是贼，白犬下齧天应迟。谁道晋朝公与相，不及金谷园中儿。
湖陰行
作者：周紫芝
朝代：宋

石頭城南五馬渡，一馬成龍上天去。
晉家天子再御朝，洛陽胡騎空無數。
當時枉道馬與王，高官飽食豐豺狼。
車前已賜蘭斑物，江上空餘劍戟場。
日光射天驚賊壘，封豖長蛇夢中起。
倉皇只欲玩遺鞭，誰信龍媒已千里。
黄鬚有智人豈知，不料將軍未死時。
着新脫故真是賊，白犬下齧天應遲。
誰道晉朝公與相，不及金谷園中兒。
湖隄步游客言此蘇小墓也
作者：周紫芝
朝代：宋

野水横分青草陂，誰埋玉樹與瓊枝。
湖邊山自向人綠，門外柳今何處垂。
行雨行雲鈞是夢，施朱施粉未相宜。
一從蕙死蘭枯後，剛道桃花好面皮。
满江红
作者：周紫芝
朝代：宋
体裁：词

寂寂江天，雪又满、晚来风急。空懊恨、散盐飞絮，未成轻集。万里长空飞不到，珠帘捲尽还羞入。问向晚、谁欲画渔蓑，寒江立。天黯淡，催残日。波浩渺，添寒力。又何如聊遣，舞衣红湿。好与月娥临晚砌，莫教先放梅花拆。便准拟、一醉广寒宫，千山白。
满江红·寂寂江天
作者：周紫芝
朝代：宋
体裁：词

寂寂江天，雪又满、晚来风急。空懊恨、散盐飞絮，未成轻集。万里长空飞不到，珠帘卷尽还羞入。问向晚、谁欲画渔莎，寒江立。天黯淡，催残日。波浩渺，添寒力。又何如聊遣，舞衣红湿。好与月娥临晚砌，莫教先放梅花拆。便准拟、一醉广寒宫，千山白。
滿江紅
作者：周紫芝
朝代：宋

寂寂江天，雪又滿、晚來風急。空懊恨、散鹽飛絮，未成輕集。萬里長空飛不到，珠簾卷盡還羞入。問向晚、誰欲畫漁莎，寒江立。天黯淡，催殘日。波浩渺，添寒力。又何如聊遣，舞衣紅溼。好與月娥臨晚砌，莫教先放梅花拆。便準擬、一醉廣寒宮，千山白。
漁家傲
作者：周紫芝
朝代：宋

休惜騎鯨人已遠。風流都被仍雲佔。腰下錦絛纏寶劍。光閃焰。人間莫作牛刀看。見說河陽花滿縣。相邀更約疏狂伴。幸有小蠻開小燕。須少款。玉堂此去知非晚。
漁家傲
作者：周紫芝
朝代：宋

月黑天寒花欲睡。移燈影落清尊裡。喚醒妖紅明晚翠。如有意。嫣然一笑知誰會。露溼柔柯紅壓地。羞容似替人垂淚。著意西風吹不起。空繞砌。明年花共誰同醉。
漁家傲
作者：周紫芝
朝代：宋

月黑波翻江浩渺。扁舟繫纜垂楊杪。漁網橫江燈火鬧。紅影照。分明赤壁回驚棹。風靜雲收天似掃。夢疑身在三山島。浮世功名何日了。從醉倒。柁樓紅日千巖曉。
漁家傲
作者：周紫芝
朝代：宋

路入雲巖山窈窕。巖花滴露花頭小。香共西風吹得到。秋欲杪。天還未放秋容老。誰道水南花不好。猶勝金蕊渾如掃。留取光陰重一笑。須是早。黃花更惜重陽帽。
漁家傲
作者：周紫芝
朝代：宋

遇坎乘流隨分了。雞蟲得失能多少。兒輩雌黃堪一笑。堪一笑。鶴長鳧短從他道。幾度秋風吹夢到。花姑溪上人空老。喚取扁舟歸去好。歸去好。孤篷一枕秋江曉。
漁父詞·漁父
作者：周紫芝
朝代：宋

人間何物是窮通。終向煙波作釣翁。江不動，月橫空。漫郎船過小回中。
漁父詞·漁父
作者：周紫芝
朝代：宋

好個神仙張志和。平生只是一漁蓑。和月醉，棹船歌。樂在江湖可奈何。
漁父詞·漁父
作者：周紫芝
朝代：宋

禁中圖畫訪玄真。晚得歌詞獻紫宸。天一笑，物皆春。依舊扁舟釣白蘋。
漁父詞·漁父
作者：周紫芝
朝代：宋

花姑溪上鷺鷥灘。辜負漁竿二十年。無可載，不拋官。攜取全家去不難。
漁父詞·漁父
作者：周紫芝
朝代：宋

解印歸來暫結廬。有時同釣水西魚。閒著屐，醉騎驢。分明人在輞川圖。
漁父詞·漁父
作者：周紫芝
朝代：宋

趁梅尋得水邊枝。獨棹漁船卻過溪。人似玉，醉如泥。閒歌五色線中詩。
演师跳珠泉
作者：周紫芝
朝代：宋

阿？事穷奢，供亿在寰宇。云锦张风帆，明珠溅飞雨。须臾就变灭，庆吊只仰俯。何如西山泉，迸石互吞吐。寻源上层巅，流脉下深坞。散作跳空珠，累累不堪数。虽无千金赏，玉漱罗堂庑。道人得摩尼，夜光还合浦。不知方外士，得失两安取。此意谁复知，寒流自千古。
演师跳珠泉
作者：周紫芝
朝代：宋
体裁：古风

阿�事穷奢，供亿在寰宇。云锦张风帆，明珠溅飞雨。须臾就变灭，庆吊只仰俯。何如西山泉，迸石互吞吐。寻源上层巅，流脉下深坞。散作跳空珠，累累不堪数。虽无千金赏，玉漱罗堂庑。道人得摩尼，夜光还合浦。不知方外士，得失两安取。此意谁复知，寒流自千古。
演师跳珠泉
作者：周紫芝
朝代：宋

阿𡡉事穷奢，供亿在寰宇。云锦张风帆，明珠溅飞雨。须臾就变灭，庆吊只仰俯。何如西山泉，迸石互吞吐。寻源上层巅，流脉下深坞。散作跳空珠，累累不堪数。虽无千金赏，玉漱罗堂庑。道人得摩尼，夜光还合浦。不知方外士，得失两安取。此意谁复知，寒流自千古。
演师跳珠泉
作者：周紫芝
朝代：宋

阿𡡉事穷奢，供亿在寰宇。
云锦张风帆，明珠溅飞雨。
须臾就变灭，庆弔只仰俯。
何如西山泉，迸石互吞吐。
寻源上层巓，流脉下深坞。
散作跳空珠，纍纍不堪数。
虽无千金赏，玉漱罗堂庑。
道人得摩尼，夜光还合浦。
不知方外士，得失两安取。
此意谁復知，寒流自千古。
演師跳珠泉
作者：周紫芝
朝代：宋

阿𡡉事窮奢，供億在寰宇。
雲錦張風帆，明珠濺飛雨。
須臾就變滅，慶弔只仰俯。
何如西山泉，迸石互吞吐。
尋源上層巓，流脉下深塢。
散作跳空珠，纍纍不堪數。
雖無千金賞，玉漱羅堂廡。
道人得摩尼，夜光還合浦。
不知方外士，得失兩安取。
此意誰復知，寒流自千古。
漢宫詞
作者：周紫芝
朝代：宋

漢宫五月多南風，宫槐覆砌花陰濃。
彤庭破曉瑞霧薄，寶檻茙葵迎日紅。
池面雞頭青蹙衄，菖蒲有花池水綠。
殿閣風清白日長，五絲結綵獻君王。
漢皇年來新受籙，自篆天書辟邪毒。
六宫此日多歡娛，就中何人恩寵殊。
黄金釵横絳囊小，爭带君王親寫符。
潇湘夜雨/满庭芳 其一 濡须对雪
作者：周紫芝
朝代：宋
体裁：词

楼上寒深，江边雪满，楚台烟霭空濛。一天飞絮，零乱点孤篷。似我华颠雪鬓，浑无定、漂泊孤踪。空凄黯，江天又晚，风袖倚蒙茸。吾庐，犹记得，波横素练，玉做寒峰。更短坡烟竹，声碎玲珑。拟问山阴旧路，家何在、水远山重。渔蓑冷，扁舟梦断，灯暗小窗中。
潇湘夜雨/满庭芳 其三 和潘都曹九日词
作者：周紫芝
朝代：宋

江绕淮城，云昏楚观，一枝烟笛谁横。晓风吹帽，霜日照人明。暗恼潘郎旧恨，应追念、菊老残英。秋空晚，茱萸细撚，醽醁为谁倾。人间，真梦境，新愁未了，绿鬓星星。问明年此会，谁寄幽情。倚尽一楼残照，何妨更、月到帘旌。凭阑久，歌君妙曲，谁是米嘉荣。
潇湘夜雨/满庭芳·其二
作者：周紫芝
朝代：宋
体裁：词

晓色凝暾，霜痕犹浅，九天春意将回。隔年花信，先已到江梅。沉水烟浓如雾，金波满、红袖双垂。仙翁醉，问春何在，春在玉东西。瑶台。人不老，还从东壁，来步天墀。且细看八砖，花影迟迟。会见朱颜绿鬓，家长近、咫尺天威。君知否，天教雨露，常满岁寒枝。
潇湘夜雨·满庭芳·晓色凝暾
作者：周紫芝
朝代：宋
体裁：词

晓色凝暾，霜痕犹浅，九天春意将回。隔年花信，先已到江梅。沈水烟浓如雾，金波满、红袖双垂。仙翁醉，问春何处，春在玉东西。瑶台。人不老，还从东壁，来步天墀。且细看八砖，花影迟迟。会见朱颜绿鬓，家长近、咫尺天威。君知否，天教雨露，常满岁寒枝。
潇湘夜雨·满庭芳·楼上寒深
作者：周紫芝
朝代：宋

楼上寒深，江边雪满，楚台烟霭空蒙。
一天飞絮，零乱点孤篷。
似我华颠雪领，浑无定、漂泊孤踪。
空凄黯，江天又晚，风袖倚蒙茸。
吾庐，犹记得，波横素练，玉做寒峰。
更短坡烟竹，声碎玲珑。
拟问山阴旧路，家何在、水远山重。
渔蓑冷，扁舟梦断，灯暗小窗中。
潇湘夜雨·满庭芳·江绕淮城
作者：周紫芝
朝代：宋
体裁：词

江绕淮城，云昏楚观，一枝烟笛谁横。
晓风吹帽，霜日照人明。
暗恼潘郎旧恨，应追念、菊老残英。
秋空晚，茱萸细拈，醽醁为谁倾。
人间，真梦境，新愁未了，绿鬓星星。
问明年此会，谁寄幽情。
倚尽一楼残照，何妨更、月到帘旌。
凭阑久，歌君妙曲，谁是米嘉荣。
潇湘夜雨（二妙堂作）
作者：周紫芝
朝代：宋
体裁：词

楚尾江横，斗南山秀，辋川谁画新图。几时天际，平地出方壶。应念江南倦客，家何在、飘泊江湖。天教共，银涛翠壁，相伴老人娱。长淮，看不尽，风帆落处，天在平芜。算人间此地，岂是穷途。好与婆娑尽日，应须待、月到金枢。山中饮，从教笑我，白首醉模糊。
潇湘夜雨（和潘都曹九日词）
作者：周紫芝
朝代：宋

江绕淮城，云昏楚观，一枝烟笛谁横。晓风吹帽，霜日照人明。暗恼潘郎旧恨，应追念、菊老残英。秋空晚，茱萸细捻，醽醁为谁倾。
人间，真梦境，新愁未了，绿鬓星星。问明年此会，谁寄幽情。倚尽一楼残照，何妨更、月到帘旌。凭阑久，歌君妙曲，谁是米嘉荣。
潇湘夜雨（濡须对雪）
作者：周紫芝
朝代：宋
体裁：词

楼上寒深，江边雪满，楚台烟霭空濛。一天飞絮，零乱点孤篷。似我华颠雪领，浑无定、漂泊孤踪。空凄黯，江天又晚，风袖倚蒙茸。吾庐，犹记得，波横素练，玉做寒峰。更短坡烟竹，声碎玲珑。拟问山阴旧路，家何在、水远山重。渔蓑冷，扁舟梦断，灯暗小窗中。
潘择之惠合溪芦菔种
作者：周紫芝
朝代：宋
体裁：七言绝句

庾郎鲑菜只春蔬，新向金城得上酥。会见银丝堆细缕，酒香橙熟鲙江鲈。
潘擇之惠合谿蘆菔種
作者：周紫芝
朝代：宋

庾郎鮭菜只春蔬，新向金城得上酥。
會見銀絲堆細縷，酒香橙熟鱠江鱸。
灯下读韩致光外集
作者：周紫芝
朝代：宋

吴宫花草弄纤柔，西子妆成特地羞。笑我老情难妩媚，爱渠好句尽风流。香奁诗在人何处，断腕名高事已休。更欲与谁论此恨，遗编读罢一灯留。
灯下读韩致光外集
作者：周紫芝
朝代：宋

吴宫花草弄纤柔，西子粧成特地羞。
笑我老情难妩媚，爱渠好句尽风流。
香奁诗在人何处，断腕名高事已休。
更欲与谁论此恨，遗编读罢一灯留。
点绛唇（内子生日）
作者：周紫芝
朝代：宋
体裁：词

人道长生，算来世上何曾有。玉尊长倒。早是人间少。四十年来，历尽闲烦恼。如今老。大家开口。赢得花前笑。
点绛唇（西池桃花落尽赋此）
作者：周紫芝
朝代：宋
体裁：词

燕子风高，小桃枝上花无数。乱溪深处。满地飞红雨。唤得春来，又送春归去。浑无绪。刘郎前度。空记来时路。
烏夜啼
作者：周紫芝
朝代：宋

黄門急詔下，趣封南郡王。
鸞輅儼且深，班劍列成行。
建以左纛旆，樹以羽葆幢。
骨肉厚恩義，門户生輝光。
分封得大國，四境彌土疆。
那知以嫌猜，將身觸嗔怒。
徵我還上都，令我不得住。
奪我封侯印，被我五兩組。
低頭屏氣息，對客不敢語。
紅窗昏夜燈，白淚墮秋雨。
鬱鬱兩大樹，依依近牆宇。
鴉鴉枝上啼，腷腷振兩羽。
沉沉夜未央，紞紞方三鼓。
侍兒聞之喜，攬衣中夜起。
起敲齋閤門，秉燭具肴旨。
再拜前致詞，靈烏未可鄙。
吾聞烏夜啼，霈澤覃萬里。
杲杲方平旦，使者已在門。
官家有詔書，爲君敦厚恩。
舊憤知己釋，徙封意增勤。
客有鮑書記，當代稱能文。
命作啼烏曲，樂府傳清芬。
人生欲富貴，生身恨不早。
富貴豈不好，危機亦難蹈。
古來兄弟間，生死在一朝。
煮豆然豆豆葉焦，靈烏莫厭聲嘵嘵。
烏飛曲
作者：周紫芝
朝代：宋

江雲欲雪江風吹，王敦城頭烏夜啼。
雲深月暗風轉急，驚烏繞樹無安枝。
狂風忽來飛不定，夜半無巢何所依。
情知天公有風雨，何不結巢高樹棲。
君不見秦氏庭中雙桂美，庭烏生雛八九子。
烏生豈不念高飛，託君庭陰飛不起。
那知君家輕薄兒，彈丸脫手兩翅垂。
無巢悔不巢巍巍，有巢悔不常高飛，人生禍福難豫期。
烧芋
作者：周紫芝
朝代：宋

幽人日晏方索米，朱门醉头扶未起。
人微何敢望一囷，鲋死知谁濡斗水。
粪火拨灰聊效颦，玉糁夸羮未须尔。
紫团包玉不洗泥，火候初匀香透纸。
从来真味贵天全，大羮不致名太始。
馋涎为止翁欲颠，饥膓不鸣儿更喜。
口腹为灾莫漫夸，五亩应须急料理。
但托长镵仍短镵，谁能畏首復畏尾。
未知春雨荷锄归，空羡吾家烧芋美。
烧芋
作者：周紫芝
朝代：宋

幽人日晏方索米，朱门醉头扶未起。人微何敢望一囷，鲋死知谁濡斗水。粪火拨灰聊效颦，玉糁誇羹未须尔。紫团包玉不洗泥，火候初匀香透纸。从来真味贵天全，大羹不致名太始。馋涎为止翁欲颠，饥肠不鸣儿更喜。口腹为灾莫漫誇，五亩应须急料理。但托长镵仍短镵，谁能畏首复畏尾。未知春雨荷锄归，空羡吾家烧芋美。
無住庵主爲余寫真報之以詩
作者：周紫芝
朝代：宋

驊騮固絕足，韓幹真畫者。
儻欲萬口傳，當畫千里馬。
吾才如跛鱉，子不觧騰跨。
初無籋雲姿，何勞人摹寫。
支郎妙人物，名聲遍日下。
事苟不當急，操筆有用捨。
一逢菘韭翁，終安陋樸野。
無鹽元自醜，强欲相紛赭。
至技不可名，厚意徒久假。
我欲報之詩，有作非大雅。
燈下讀韓致光外集
作者：周紫芝
朝代：宋

吳宮花草弄纖柔，西子粧成特地羞。
笑我老情難娬媚，愛渠好句儘風流。
香奩詩在人何處，斷腕名高事已休。
更欲與誰論此恨，遺編讀罷一燈留。
燒芋
作者：周紫芝
朝代：宋

幽人日晏方索米，朱門醉頭扶未起。
人微何敢望一囷，鮒死知誰濡斗水。
糞火撥灰聊效顰，玉糝誇羮未須爾。
紫團包玉不洗泥，火候初匀香透紙。
從來真味貴天全，大羮不致名太始。
饞涎爲止翁欲顛，饑膓不鳴兒更喜。
口腹爲災莫漫誇，五畝應須急料理。
但托長鑱仍短鑱，誰能畏首復畏尾。
未知春雨荷鋤歸，空羡吾家燒芋美。
燕吳奉使致語口號
作者：周紫芝
朝代：宋

清詔名髙下紫宸，異方初喜見王人。
二年輦轂辭家逺，萬里岷峨入眼新。
使者登車爭攬轡，君王問俗頗憂民。
翰林勸酒非無意，知向明光作侍臣。
燕吴奉使致语口号
作者：周紫芝
朝代：宋

清诏名高下紫宸，异方初喜见王人。二年辇毂辞家远，万里岷峨入眼新。使者登车争揽辔，君王问俗颇忧民。翰林劝酒非无意，知向明光作侍臣。
燕吴奉使致语口号
作者：周紫芝
朝代：宋

清诏名髙下紫宸，异方初喜见王人。
二年辇毂辞家逺，万里岷峨入眼新。
使者登车争揽辔，君王问俗颇忧民。
翰林劝酒非无意，知向明光作侍臣。
燕太守汪內相致語口號
作者：周紫芝
朝代：宋

誰持尺一下明光，新易泉南舊印章。
禁殿何時出頗牧，人間又喜見龔黄。
攀轅父老今猶在，騎竹兒童喜欲狂。
只恐政成歸更速，便紆華衮望清光。
燕太守汪内相致语口号
作者：周紫芝
朝代：宋
体裁：七言律诗

谁持尺一下明光，新易泉南旧印章。禁殿何时出颇牧，人间又喜见龚黄。攀辕父老今犹在，骑竹儿童喜欲狂。只恐政成归更速，便纡华衮望清光。
燕欲來巢
作者：周紫芝
朝代：宋

亂後烏衣巷欲空，擬尋茅舍伴蓑翁。
戲將鶵去春風裏，銜得泥歸暮雨中。
炙手不嫌門户冷，傍人如獻語言工。
明年記取來時節，應是桃花滿院紅。
燕欲来巢
作者：周紫芝
朝代：宋

乱后乌衣巷欲空，拟寻茅舍伴蓑翁。戏将雏去春风里，衔得泥归暮雨中。炙手不嫌门户冷，傍人如献语言工。明年记取来时节，应是桃花满院红。
燕欲来巢
作者：周紫芝
朝代：宋

乱后乌衣巷欲空，拟寻茅舍伴蓑翁。
戏将鶵去春风裏，衔得泥归暮雨中。
炙手不嫌门户冷，傍人如献语言工。
明年记取来时节，应是桃花满院红。
燕衔柏行
作者：周紫芝
朝代：宋

双燕何时来瀚海，寄巢修椽巢不改。
春深巢稳初养雏，双雏引颈仰哺呼。
雄将雌出双雏孤，雏危堕地声呱呱。
雌随雄归见雏泣，主人将雏纳其室。
双雏脱死翅欲开，玄衣素臆去復来。
明年主人开寿燕，画鼓停挝歌舞遍。
双雏傍席争回旋，共衔青柏置樽前。
口不能言对以臆，再拜寿君如柏年。
燕衔柏行
作者：周紫芝
朝代：宋

双燕何时来瀚海，寄巢脩椽巢不改。春深巢稳初养雏，双雏引颈仰哺呼。雄将雌出双雏孤，雏危堕地声呱呱。雌随雄归见雏泣，主人将雏纳其室。双雏脱死翅欲开，玄衣素臆去复来。明年主人开寿燕，画鼓停挝歌舞遍。双雏傍席争回旋，共衔青柏置樽前。口不能言对以臆，再拜寿君如柏年。
燕銜柏行
作者：周紫芝
朝代：宋

雙燕何時來瀚海，寄巢脩椽巢不改。
春深巢稳初養雛，雙雛引頸仰哺呼。
雄將雌出雙雛孤，雛危墮地聲呱呱。
雌隨雄歸見雛泣，主人將雛納其室。
雙雛脫死翅欲開，玄衣素臆去復來。
明年主人開壽燕，畫鼓停撾歌舞遍。
雙雛傍席爭回旋，共銜青柏置樽前。
口不能言對以臆，再拜壽君如柏年。
爲人賀沈鎮江生日·其一
作者：周紫芝
朝代：宋

一麾新領浙西州，重說當年八詠侯。
要遣虜人知宿將，故乘軺傳作遨頭。
朅來京口頒明詔，便合甘泉從禁遊。
紅袖相扶客爲壽，莫嫌和月醉西樓。
爲人賀沈鎮江生日·其二
作者：周紫芝
朝代：宋

甲子重新數中興，濟川人爲聖時生。
五花名肅金鑾殿，八陣威寒鐵甕城。
賀客杯觴方瀲灧，使君忠力轉精明。
祝年有意留公住，只恐調元要老成。
爲蛙答
作者：周紫芝
朝代：宋

偶作長吟君莫嗔，一泓聊占小池春。
斗升雖未分公廩，青紫猶堪作賣人。
牛女行
作者：周紫芝
朝代：宋

天孙晓织云锦章，跂彼终日成七襄。
含情倚杼长脉脉，灵河南北遥相望。
天风吹衣香冉冉，乌鹊梁成月华浅。
青童侍女骖翔鸾，玉阙琼楼降华幰。
明朝修渚旷清容，归期苦短欢期远。
昔离今聚自有期，天帝令严何敢违。
犹胜姮娥窃仙药，一入广寒无嫁时。
牛女行
作者：周紫芝
朝代：宋

天孙晓织云锦章，跂彼终日成七襄。含情倚杼长脉脉，灵河南北遥相望。天风吹衣香冉冉，乌鹊梁成月华浅。青童侍女骖翔鸾，玉阙琼楼降华幰。明朝脩渚旷清容，归期苦短欢期远。昔离今聚自有期，天帝令严何敢违。犹胜姮娥窃仙药，一入广寒无嫁时。
牛女行
作者：周紫芝
朝代：宋

天孫曉織雲錦章，跂彼終日成七襄。
含情倚杼長脈脈，靈河南北遙相望。
天風吹衣香冉冉，烏鵲梁成月華淺。
青童侍女驂翔鸞，玉闕瓊樓降華幰。
明朝脩渚曠清容，歸期苦短歡期遠。
昔離今聚自有期，天帝令嚴何敢違。
猶勝姮娥竊仙藥，一入廣寒無嫁時。
玉井桥
作者：周紫芝
朝代：宋
体裁：五言排律

水满双鸳沼，花开玉井莲。亭浮幽渚外，人渡小桥边。白羽参差在，跳珠次第圆。风高与芬馥，露重借嫣妍。青板钓鱼老，朱栏听雨眠。时从客容与，宁借鹭联拳。何日回征棹，归来赋短篇。共邀池上月，同看水中天。
玉井橋
作者：周紫芝
朝代：宋

水滿雙鴛沼，花開玉井蓮。
亭浮幽渚外，人渡小橋邊。
白羽參差在，跳珠次第圓。
風高與芬馥，露重借嫣妍。
青板釣魚老，朱欄聽雨眠。
時從客容與，寧借鷺聯拳。
何日回征棹，歸來賦短篇。
共邀池上月，同看水中天。
玉友初成戏作二首
作者：周紫芝
朝代：宋

小瓮鹅黄拨不开，晚风吹蚁转荷杯。灯前细酌情何限，病后朱颜老却回。我亦平生笑馀耳，人今何处有陈雷。方从欢伯作幽事，莫唤酪奴相继来。旧交谁复可相忘，晚向林中得此郎。政恐大儿妨笑语，频呼小友共回翔。坐来乌有聊为客，醉后无何即是乡。多谢故人分玉粒，夜灯和雨捣新香。
玉友初成戏作二首·其一
作者：周紫芝
朝代：宋

小瓮鹅黄拨不开，晚风吹蚁转荷杯。灯前细酌情何限，病后朱颜老却回。我亦平生笑馀耳，人今何处有陈雷。方从欢伯作幽事，莫唤酪奴相继来。
玉友初成戏作二首·其一
作者：周紫芝
朝代：宋

小瓮鹅黄拨不开，晚风吹螘转荷杯。
灯前细酌情何限，病后朱颜老却回。
我亦平生笑余耳，人今何处有陈雷。
方从欢伯作幽事，莫唤酪奴相继来。
玉友初成戏作二首·其二
作者：周紫芝
朝代：宋

旧交谁复可相忘，晚向林中得此郎。政恐大儿妨笑语，频呼小友共回翔。坐来乌有聊为客，醉后无何即是乡。多谢故人分玉粒，夜灯和雨捣新香。
玉友初成戏作二首·其二
作者：周紫芝
朝代：宋

旧交谁復可相忘，晚向林中得此郎。
政恐大儿妨笑语，频呼小友共回翔。
坐来乌有聊为客，醉后无何即是乡。
多谢故人分玉粒，夜灯和雨捣新香。
玉友初成戲作二首·其一
作者：周紫芝
朝代：宋

小瓮鵝黄撥不開，晚風吹螘轉荷杯。
燈前細酌情何限，病後朱顔老却回。
我亦平生笑餘耳，人今何處有陳雷。
方從歡伯作幽事，莫喚酪奴相繼來。
玉友初成戲作二首·其二
作者：周紫芝
朝代：宋

舊交誰復可相忘，晚向林中得此郎。
政恐大兒妨笑語，頻呼小友共回翔。
坐來烏有聊爲客，醉後無何即是鄉。
多謝故人分玉粒，夜燈和雨搗新香。
王元东寄长篇病中未能和韵先寄此诗为谢
作者：周紫芝
朝代：宋

白璧尝遭按剑疑，古来投分要相知。惊人未有平生句，绝妙空贻幼妇词。我亦去为庐阜客，君应多寄辋川诗。来书更觉宽陈债，八节滩头上水时。
王元东寄长篇病中未能和韵先寄此诗为谢
作者：周紫芝
朝代：宋

白璧尝遭按剑疑，古来投分要相知。
惊人未有平生句，绝妙空贻幼妇词。
我亦去为庐阜客，君应多寄辋川诗。
来书更觉寛陈债，八节滩头上水时。
王元東寄長篇病中未能和韻先寄此詩爲謝
作者：周紫芝
朝代：宋

白璧嘗遭按劍疑，古來投分要相知。
驚人未有平生句，絕妙空貽幼婦詞。
我亦去爲廬阜客，君應多寄輞川詩。
來書更覺寛陳債，八節灘頭上水時。
王元道剪牡丹見餉二絕·其一
作者：周紫芝
朝代：宋

知君流落在天涯，八節灘頭憶舊家。
想對東風開病眼，幾行和淚洛西花。
王元道剪牡丹見餉二絕·其二
作者：周紫芝
朝代：宋

已是飛花落絮天，東風猶入竹坡寒。
綠樽恨我無醇酎，紅艷煩君送牡丹。
王元道剪牡丹见饷二绝
作者：周紫芝
朝代：宋

知君流落在天涯，八节滩头忆旧家。想对东风开病眼，几行和泪洛西花。已是飞花落絮天，东风犹入竹坡寒。绿樽恨我无醇酎，红艳烦君送牡丹。
王元道剪牡丹见饷二绝·其一
作者：周紫芝
朝代：宋
体裁：七言绝句

知君流落在天涯，八节滩头忆旧家。想对东风开病眼，几行和泪洛西花。
王元道剪牡丹见饷二绝·其二
作者：周紫芝
朝代：宋

已是飞花落絮天，东风犹入竹坡寒。绿樽恨我无醇酎，红艳烦君送牡丹。
王元道剪牡丹见饷二绝·其二
作者：周紫芝
朝代：宋

已是飞花落絮天，东风犹入竹坡寒。
绿樽恨我无醇酎，红艷烦君送牡丹。
王兴周以苏养直诗见借今日偶携至直舍且诵且已自喜亦自笑也为题三诗因效其体
作者：周紫芝
朝代：宋

江湖久入平生梦，猿鹤空怀老去羞。输与苏郎门日月，小舟长系白蘋洲。身如倦鸟欲归去，盟与白鸥真复寒。更把后湖风月句，着官仍对吏书看。有树移云尽欲平，牙签卷尽俗尘清。谁知吏案文书里，时有沧江风雨声。
王兴周以苏养直诗见借今日偶携至直舍且诵且已自喜亦自笑也为题三诗因效其体·其一
作者：周紫芝
朝代：宋
体裁：七言绝句

江湖久入平生梦，猿鹤空怀老去羞。输与苏郎门日月，小舟长系白蘋洲。
王兴周以苏养直诗见借今日偶携至直舍且诵且已自喜亦自笑也为题三诗因效其体·其一
作者：周紫芝
朝代：宋

江湖久入平生梦，猿鹤空怀老去羞。
输与苏郎门日月，小舟长繫白苹洲。
王兴周以苏养直诗见借今日偶携至直舍且诵且已自喜亦自笑也为题三诗因效其体·其三
作者：周紫芝
朝代：宋

有树移云尽欲平，牙签卷尽俗尘清。谁知吏案文书里，时有沧江风雨声。
王兴周以苏养直诗见借今日偶携至直舍且诵且已自喜亦自笑也为题三诗因效其体·其三
作者：周紫芝
朝代：宋

有树移云尽欲平，牙籖卷尽俗尘清。
谁知吏案文书裏，时有沧江风雨声。
王兴周以苏养直诗见借今日偶携至直舍且诵且已自喜亦自笑也为题三诗因效其体·其二
作者：周紫芝
朝代：宋

身如倦鸟欲归去，盟与白鸥真复寒。更把后湖风月句，着官仍对吏书看。
王兴周以苏养直诗见借今日偶携至直舍且诵且已自喜亦自笑也为题三诗因效其体·其二
作者：周紫芝
朝代：宋

身如倦鸟欲归去，盟与白鸥真復寒。
更把后湖风月句，着官仍对吏书看。
王夫人挽詞
作者：周紫芝
朝代：宋

藁砧高義赫窮閻，內子宜家恊鳯占。
茶乳未容收浄供，蛛絲早已上香奩。
坐中有客思分髻，林下無人解擬鹽。
他日諸郎盡臺閣，會刊佳傳賁幽潛。
王夫人挽词
作者：周紫芝
朝代：宋

藁砧高义赫穷阎，内子宜家恊凤占。茶乳未容收净供，蛛丝早已上香奁。坐中有客思分髻，林下无人解拟盐。他日诸郎尽台阁，会刊佳传贲幽潜。
王夫人挽词
作者：周紫芝
朝代：宋

藁砧高义赫穷阎，内子宜家恊鳯占。
茶乳未容收浄供，蛛丝早已上香奁。
坐中有客思分髻，林下无人解拟盐。
他日诸郎尽台阁，会刊佳传贲幽潜。
王将军以李伯时二马遗张天民
作者：周紫芝
朝代：宋

龙眠笔意天与妙，尺素幻出双骅骝。
一马不动尾，四蹄踣铁边风秋。
一马争前趋，平坡欲下方回头。
两马交颈万里愁，龙媒未免羁长秋。
风鬃雾鬛不受囚，锦韀坐遣驽骀羞。
将军六郡良家子，卷送归君深有意。
蹶如历块一过都，使恐谈笑无狂胡。
人间岂有渥洼足，不与天骥争长途。
草黄沙晚天欲黑，纵有权奇少人识。
眼中千里不易得，时危愿尔一努力。
王将军以李伯时二马遗张天民
作者：周紫芝
朝代：宋

龙眠笔意天与妙，尺素幻出双骅骝。一马不动尾，四蹄踣铁边风秋。一马争前趋，平坡欲下方回头。两马交颈万里愁，龙媒未免羁长秋。风鬃雾鬣不受囚，锦鞯坐遣驽骀羞。将军六郡良家子，卷送归君深有意。蹶如历块一过都，使恐谈笑无狂胡。人间岂有渥洼足，不与天骥争长途。草黄沙晚天欲黑，纵有权奇少人识。眼中千里不易得，时危愿尔一努力。
王將軍以李伯時二馬遺張天民
作者：周紫芝
朝代：宋

龍眠筆意天與妙，尺素幻出雙驊騮。
一馬不動尾，四蹄踣鐵邊風秋。
一馬爭前趨，平坡欲下方回頭。
兩馬交頸萬里愁，龍媒未免羈長秋。
風鬃霧鬛不受囚，錦韀坐遣駑駘羞。
將軍六郡良家子，卷送歸君深有意。
蹶如歷塊一過都，使恐談笑無狂胡。
人間豈有渥洼足，不與天驥爭長途。
草黄沙晚天欲黑，縱有權奇少人識。
眼中千里不易得，時危願爾一努力。
王彦猷用色字韵见贻和答
作者：周紫芝
朝代：宋

人生殊用舍，初不系失得。念君垂天鹏，未作六月息。佳人绝代姿，蛾眉本倾国。人皆倚市门，孰乃有国色。风云倘复遇，富贵或见逼。一朝得天骥，遂可空冀北。况今登俊良，百吏归黜陟。洗眼看横飞，故山勿轻忆。
王彦猷用色字韵见贻和答
作者：周紫芝
朝代：宋

人生殊用舍，初不繫失得。
念君垂天鹏，未作六月息。
佳人绝代姿，蛾眉本倾国。
人皆倚市门，孰乃有国色。
风云倘復遇，富贵或见逼。
一朝得天骥，遂可空冀北。
况今登俊良，百吏归黜陟。
洗眼看横飞，故山勿轻忆。
王彦猷用色字韻見貽和答
作者：周紫芝
朝代：宋

人生殊用舍，初不繫失得。
念君垂天鵬，未作六月息。
佳人絕代姿，蛾眉本傾國。
人皆倚市門，孰乃有國色。
風雲倘復遇，富貴或見逼。
一朝得天驥，遂可空冀北。
况今登俊良，百吏歸黜陟。
洗眼看横飛，故山勿輕憶。
王興周以蘇養直詩見借今日偶携至直舍且誦且已自喜亦自笑也爲題三詩因效其體·其一
作者：周紫芝
朝代：宋

江湖久入平生夢，猿鶴空懷老去羞。
輸與蘇郎門日月，小舟長繫白蘋洲。
王興周以蘇養直詩見借今日偶携至直舍且誦且已自喜亦自笑也爲題三詩因效其體·其三
作者：周紫芝
朝代：宋

有樹移雲盡欲平，牙籖卷盡俗塵清。
誰知吏案文書裏，時有滄江風雨聲。
王興周以蘇養直詩見借今日偶携至直舍且誦且已自喜亦自笑也爲題三詩因效其體·其二
作者：周紫芝
朝代：宋

身如倦鳥欲歸去，盟與白鷗真復寒。
更把後湖風月句，着官仍對吏書看。
王静翁言客有赋食虎肉诗者词甚壮要余同作
作者：周紫芝
朝代：宋

六郡良家家好武，相试翘关来征虏。夜从恶少数十辈，醉上南山缚骁虎。短衣匹马不挽强，虎而有翼谁敢当。旁观睥睨方缩手，一脔割鲜君巳尝。平生饮血如甘露，羞作车中三日妇。但当一饱不摇喉，谁说万钱难下箸。寝皮食肉君勿嗔，虎为人害当复去。可笑长杨射猎儿，日暮归来数狐兔。
王静翁言客有赋食虎肉诗者词甚壮要余同作
作者：周紫芝
朝代：宋

六郡良家家好武，相试翘关来征虏。
夜从恶少数十辈，醉上南山缚骁虎。
短衣匹马不挽强，虎而有翼谁敢当。
旁观睥睨方缩手，一脔割鲜君巳尝。
平生饮血如甘露，羞作车中三日妇。
但当一饱不摇喉，谁说万钱难下箸。
寝皮食肉君勿嗔，虎为人害当復去。
可笑长杨射猎儿，日暮归来数狐兔。
王靜翁言客有賦食虎肉詩者詞甚壯要余同作
作者：周紫芝
朝代：宋

六郡良家家好武，相試翹關來征虜。
夜從惡少數十輩，醉上南山縛驍虎。
短衣匹馬不挽强，虎而有翼誰敢當。
旁觀睥睨方縮手，一臠割鮮君巳嘗。
平生飲血如甘露，羞作車中三日婦。
但當一飽不搖喉，誰說萬錢難下箸。
寝皮食肉君勿嗔，虎爲人害當復去。
可笑長楊射獵兒，日暮歸來數狐兔。
环翠亭
作者：周紫芝
朝代：宋
体裁：七言律诗

客意长随倦鸟还，翠屏空梦小孱颜。更将临老双愁眼，来看平生未见山。西子为谁颦远黛，湘娥何事髻烟鬟。千岩万壑无人处，便是辋川图画间。
琵琶亭二絕·其一
作者：周紫芝
朝代：宋

舊事無人作短行，湓江空自繞湓城。
黄蘆苦竹依然在，猶替琵琶作怨聲。
琵琶亭二絕·其二
作者：周紫芝
朝代：宋

捍撥難傳不盡情，琵聲裁盡繼琶聲。
風流掃地無人說，只有空江舊月明。
琵琶亭二绝
作者：周紫芝
朝代：宋

旧事无人作短行，湓江空自绕湓城。黄芦苦竹依然在，犹替琵琶作怨声。捍拨难传不尽情，琵声裁尽继琶声。风流扫地无人说，只有空江旧月明。
琵琶亭二绝·其一
作者：周紫芝
朝代：宋
体裁：七言绝句

旧事无人作短行，湓江空自绕湓城。黄芦苦竹依然在，犹替琵琶作怨声。
琵琶亭二绝·其二
作者：周紫芝
朝代：宋
体裁：七言绝句

捍拨难传不尽情，琵声裁尽继琶声。风流扫地无人说，只有空江旧月明。
琼师苍筤轩
作者：周紫芝
朝代：宋
体裁：古风

绝境渺天末，招提入云端。汪湾一溪水，似与山屈盘。僧房各上下，处处闻惊湍。道人更幽独，开窗对檀栾。细雨洗轻碧，微风生暮寒。云梢自袅袅，玉佩时珊珊。繄我绝韵友，久结无情欢。相逢如故人，弃置良独难。婆娑弄清影，夕阳殊未残。何当分清阴，与子同考槃。
瑞昌道中梅
作者：周紫芝
朝代：宋

我昔西來野梅發，今歲梅花似前臘。
流年别我誰肯留，衰鬢羞花不成折。
昔非今是未必然，尺短寸長何足說。
到家浄洗客衣塵，猶有匡廬半山雪。
瑞昌道中梅
作者：周紫芝
朝代：宋

我昔西来野梅发，今岁梅花似前腊。流年别我谁肯留，衰鬓羞花不成折。昔非今是未必然，尺短寸长何足说。到家净洗客衣尘，犹有匡庐半山雪。
瑞昌道中梅
作者：周紫芝
朝代：宋

我昔西来野梅发，今岁梅花似前腊。
流年别我谁肯留，衰鬓羞花不成折。
昔非今是未必然，尺短寸长何足说。
到家浄洗客衣尘，犹有匡庐半山雪。
環翠亭
作者：周紫芝
朝代：宋

客意長隨倦鳥還，翠屏空夢小孱顔。
更將臨老雙愁眼，來看平生未見山。
西子爲誰顰遠黛，湘娥何事髻烟鬟。
千巖萬壑無人處，便是輞川圖畫間。
瓊師蒼筤軒
作者：周紫芝
朝代：宋

絕境渺天末，招提入雲端。
汪灣一溪水，似與山屈盤。
僧房各上下，處處聞驚湍。
道人更幽獨，開窗對檀欒。
細雨洗輕碧，微風生暮寒。
雲梢自裊裊，玉佩時珊珊。
繄我絕韵友，久結無情歡。
相逢如故人，棄置良獨難。
婆娑弄清影，夕陽殊未殘。
何當分清陰，與子同考槃。
甘菊数本旧植之地沮洳湫隘颇有悴色十一月二十三日移植墙下明日小雨数刻欣然便有生意
作者：周紫芝
朝代：宋

小草偷微生，崛强沮洳间。托根倘失所，憔悴无好颜。嗟哉一大地，宁无尺寸闲。造物惜不与，无乃亦太悭。栎社岂不恶，盘错未易刊。下可百牛蔽，上可星斗干。此物有远韵，何人悯清孱。我移东篱栽，往近九畹兰。天心固有在，生理似可还。小雨喜霢霂，低枝湿斓斑。春苗已足采，落英行可餐。为我制颓龄，使我升飞仙。物微自有知，报君以长年。
甘菊数本旧植之地沮洳湫隘颇有悴色十一月二十三日移植墙下明日小雨数刻欣然便有生意
作者：周紫芝
朝代：宋

小草偷微生，崛强沮洳间。
託根倘失所，憔悴无好颜。
嗟哉一大地，宁无尺寸闲。
造物惜不与，无乃亦太悭。
栎社岂不恶，盘错未易栞。
下可百牛蔽，上可星斗干。
此物有远韵，何人悯清孱。
我移东篱栽，往近九畹兰。
天心固有在，生理似可还。
小雨喜霡霂，低枝湿斓斑。
春苗已足采，落英行可餐。
为我制颓龄，使我昇飞仙。
物微自有知，报君以长年。
甘菊數本舊植之地沮洳湫隘頗有悴色十一月二十三日移植牆下明日小雨數刻欣然便有生意
作者：周紫芝
朝代：宋

小草偷微生，崛强沮洳間。
託根倘失所，憔悴無好顔。
嗟哉一大地，寧無尺寸閑。
造物惜不與，無乃亦太慳。
櫟社豈不惡，盤錯未易栞。
下可百牛蔽，上可星斗干。
此物有遠韵，何人憫清孱。
我移東籬栽，往近九畹蘭。
天心固有在，生理似可還。
小雨喜霡霂，低枝濕斕斑。
春苗已足採，落英行可餐。
爲我制頹齡，使我昇飛仙。
物微自有知，報君以長年。
生查子
作者：周紫芝
朝代：宋

新歡君未成，往事無人記。行雨共行雲，如夢還如醉。相見又難言，欲住渾無計。眉翠莫頻低，我已無多淚。
生查子
作者：周紫芝
朝代：宋

春寒入翠帷，月淡云来去。院落半晴天，风撼梨花树。人醉掩金铺，闲倚秋千柱。满眼是相思，无说相思处。青丝结晓鬟，临镜心情懒。知为晓愁浓，画得双蛾浅。柳困玉楼空，花落红窗暖。相对语春愁，只有春闺燕。新欢君未成，往事无人记。行雨共行云，如梦还如醉。相见又难言，欲住浑无计。眉翠莫频低，我已无多泪。清歌忆去年，共唱秦楼曲。门外月横波，帐里人如玉。秋风吹彩云，梦断惊难续。别调不堪闻，红泪销残烛。金鞍欲别时，芳草溪边渡。不忍上西楼，怕看来时路。帘幕卷东风，燕子双双语。薄幸不归来，冷落春情绪。轻云浅护霜，晓日红生砌。烟共宝薰浓，人与山长翠。银浪酒杯浓，锦幄双鸾戏。庭下彩衣郎，共祝千千岁。
生查子
作者：周紫芝
朝代：宋

春寒入翠帷，月淡雲來去。院落半晴天，風撼梨花樹。人醉掩金鋪，閒倚鞦韆柱。滿眼是相思，無說相思處。
生查子
作者：周紫芝
朝代：宋

清歌憶去年，共唱秦樓曲。門外月橫波，帳里人如玉。秋風吹彩雲，夢斷驚難續。別調不堪聞，紅淚銷殘燭。
生查子
作者：周紫芝
朝代：宋

輕雲淺護霜，曉日紅生砌。煙共寶薰濃，人與山長翠。銀浪酒杯濃，錦幄雙鸞戲。庭下彩衣郎，共祝千千歲。
生查子
作者：周紫芝
朝代：宋

金鞍欲別時，芳草溪邊渡。不忍上西樓，怕看來時路。簾幕卷東風，燕子雙雙語。薄倖不歸來，冷落春情緒。
生查子
作者：周紫芝
朝代：宋

青絲結曉鬟，臨鏡心情懶。知為曉愁濃，畫得雙蛾淺。柳困玉樓空，花落紅窗暖。相對語春愁，只有春閨燕。
生查子·其五
作者：周紫芝
朝代：宋
体裁：词

金鞍欲别时，芳草溪边渡。不忍上西楼，怕看来时路。帘幕卷东风，燕子双双语。薄倖不归来，冷落春情绪。
生查子·其六
作者：周紫芝
朝代：宋
体裁：词

轻云浅护霜，晓日红生砌。烟共宝薰浓，人与山长翠。银浪酒杯浓，锦幄双鸾戏。庭下彩衣郎，共祝千千岁。
生查子·新欢君未成
作者：周紫芝
朝代：宋
体裁：词

新欢君未成，往事无人记。行雨共行云，如梦还如醉。相见又难言，欲住浑无计。眉翠莫频低，我已无多泪。
生查子·春寒入翠帷
作者：周紫芝
朝代：宋
体裁：词

春寒入翠帷，月淡云来去。院落半晴天，风撼梨花树。人醉掩金铺，闲倚秋千柱。满眼是相思，无说相思处。
生查子·清歌忆去年
作者：周紫芝
朝代：宋
体裁：词

清歌忆去年，共唱秦楼曲。门外月横波，帐里人如玉。秋风吹彩云，梦断惊难续。别调不堪闻，红泪销残烛。
生查子·轻云浅护霜
作者：周紫芝
朝代：宋

轻云浅护霜，晓日红生砌。
烟共宝熏浓，人与山长翠。
银浪酒杯浓，锦幄双鸾戏。
庭下彩衣郎，共祝千千岁。
生查子·金鞍欲别时
作者：周紫芝
朝代：宋
体裁：词

金鞍欲别时，芳草溪边渡。不忍上西楼，怕看来时路。帘幕卷东风，燕子双双语。薄幸不归来，冷落春情绪。
生查子·青丝结晓鬟
作者：周紫芝
朝代：宋
体裁：词

青丝结晓鬟，临镜心情懒。知为晓愁浓，画得双蛾浅。柳困玉楼空，花落红窗暖。相对语春愁，只有春闺燕。
用晦訪别爲作長句
作者：周紫芝
朝代：宋

東風吹雪滿征鞍，奪我瀕湖一笑歡。
老病不堪頻送客，亂離容易莫求官。
故人知有山公在，遊子應憐范叔寒。
留得餘年可相見，不須回眼淚闌干。
用晦访别为作长句
作者：周紫芝
朝代：宋

东风吹雪满征鞍，夺我濒湖一笑欢。
老病不堪频送客，乱离容易莫求官。
故人知有山公在，游子应怜范叔寒。
留得余年可相见，不须回眼泪阑干。
用晦访别为作长句
作者：周紫芝
朝代：宋

东风吹雪满征鞍，夺我濒湖一笑欢。老病不堪频送客，乱离容易莫求官。故人知有山公在，游子应怜范叔寒。留得馀年可相见，不须回眼泪阑干。
甲子春日二首
作者：周紫芝
朝代：宋

燕来不拟著帘遮，要听双飞语日斜。芳草满庭人不扫，东风吹尽石楠花。海棠枝上晓莺啼，栀子花边蛱蝶飞。贪看游蜂偷蕊去，不知双燕得泥归。
甲子春日二首·其一
作者：周紫芝
朝代：宋

燕來不擬著簾遮，要聽雙飛語日斜。
芳草滿庭人不掃，東風吹盡石楠花。
甲子春日二首·其一
作者：周紫芝
朝代：宋

燕来不拟着帘遮，要听双飞语日斜。
芳草满庭人不扫，东风吹尽石楠花。
甲子春日二首·其一
作者：周紫芝
朝代：宋

燕来不拟著帘遮，要听双飞语日斜。芳草满庭人不扫，东风吹尽石楠花。
甲子春日二首·其二
作者：周紫芝
朝代：宋

海棠枝上晓莺啼，栀子花边蛱蝶飞。贪看游蜂偷蕊去，不知双燕得泥归。
甲子春日二首·其二
作者：周紫芝
朝代：宋

海棠枝上晓莺啼，栀子花边蛱蝶飞。
贪看游蜂偷蘂去，不知双燕得泥归。
甲子春日二首·其二
作者：周紫芝
朝代：宋

海棠枝上曉鶯啼，梔子花邊蛺蝶飛。
貪看游蜂偷蘂去，不知雙燕得泥歸。
甲子立春口号四首
作者：周紫芝
朝代：宋

梅花消息未阑珊，春入千门笑语喧。人道上元新甲子，从头却数太平年。春来玉烛又初调，尽喜官仪是汉朝。御道雪晴方试辇，彤庭日暖渐闻韶。力争和议众初疑，事在君王子母知。旧日塞垣啼鸟处，如今长乐晓钟时。晴日初生禁籞春，苑花宫树一番新。君王勤俭无行乐，只作银钩赐近臣。
甲子立春口号四首·其一
作者：周紫芝
朝代：宋
体裁：七言绝句

梅花消息未阑珊，春入千门笑语喧。人道上元新甲子，从头却数太平年。
甲子立春口号四首·其三
作者：周紫芝
朝代：宋
体裁：七言绝句

力争和议众初疑，事在君王子母知。旧日塞垣啼鸟处，如今长乐晓钟时。
甲子立春口号四首·其二
作者：周紫芝
朝代：宋
体裁：七言绝句

春来玉烛又初调，尽喜官仪是汉朝。御道雪晴方试辇，彤庭日暖渐闻韶。
甲子立春口号四首·其四
作者：周紫芝
朝代：宋

晴日初生禁籞春，苑花宫树一番新。
君王勤俭无行乐，只作银鈎赐近臣。
甲子立春口号四首·其四
作者：周紫芝
朝代：宋

晴日初生禁籞春，苑花宫树一番新。君王勤俭无行乐，只作银钩赐近臣。
甲子立春口號四首·其一
作者：周紫芝
朝代：宋

梅花消息未闌珊，春入千門笑語喧。
人道上元新甲子，從頭却數太平年。
甲子立春口號四首·其三
作者：周紫芝
朝代：宋

力爭和議衆初疑，事在君王子母知。
舊日塞垣啼鳥處，如今長樂曉鐘時。
甲子立春口號四首·其二
作者：周紫芝
朝代：宋

春來玉燭又初調，盡喜官儀是漢朝。
御道雪晴方試輦，彤庭日暖漸聞韶。
甲子立春口號四首·其四
作者：周紫芝
朝代：宋

晴日初生禁籞春，苑花宮樹一番新。
君王勤儉無行樂，只作銀鈎賜近臣。
畦蔬一首
作者：周紫芝
朝代：宋

猗嗟老人，如水中槎。携壶挈榼，泛宅浮家。飘然北来，寓此一蜗。食无畎亩，衣无桑麻。藜苋满腹，杂以蚬虾。以鼓我腹，妻孥笑哗。旅人之食，岂曰不腆。不足则求，我颜亦腼。乃即舍隅，蒿莱是剪。艺此春蔬，侵畦覆畹。雨叶风枝，忽其满眼。撷之掇之，以芼以烹。聊以当肉，亦足彭亨。摇喉泽吻，茹菹啜羹。如天酥酡，饭在家僧。彼哉膏粱，孰为重轻。安得长江，载扬我舲。买地五亩，抱瓮躬耕。驾言聿归，以毕馀生。
畦蔬一首
作者：周紫芝
朝代：宋

猗嗟老人，如水中槎。
携壶挈榼，泛宅浮家。
飘然北来，寓此一蜗。
食无畎亩，衣无桑麻。
藜苋满腹，杂以蚬虾。
以鼓我腹，妻孥笑譁。
旅人之食，岂曰不腆。
不足则求，我颜亦腼。
乃即舍隅，蒿莱是剪。
艺此春蔬，侵畦覆畹。
雨叶风枝，忽其满眼。
撷之掇之，以芼以烹。
聊以当肉，亦足彭亨。
摇喉泽吻，茹葅啜羮。
如天酥酡，饭在家僧。
彼哉膏粱，孰为重轻。
安得长江，载扬我舲。
买地五亩，抱瓮躬耕。
驾言聿归，以毕余生。
畦蔬一首
作者：周紫芝
朝代：宋

猗嗟老人，如水中槎。
攜壺挈榼，泛宅浮家。
飄然北來，寓此一蝸。
食無畎畝，衣無桑麻。
藜莧滿腹，雜以蜆蝦。
以鼓我腹，妻孥笑譁。
旅人之食，豈曰不腆。
不足則求，我顔亦靦。
乃即舍隅，蒿萊是剪。
藝此春蔬，侵畦覆畹。
雨葉風枝，忽其滿眼。
擷之掇之，以芼以烹。
聊以當肉，亦足彭亨。
搖喉澤吻，茹葅啜羮。
如天酥酡，飯在家僧。
彼哉膏粱，孰爲重輕。
安得長江，載揚我舲。
買地五畝，抱甕躬耕。
駕言聿歸，以畢餘生。
病中戏作本草诗
作者：周紫芝
朝代：宋

长空青云昼风卷，雨余凉生开病眼。
垣衣洗雨绿生光，芍药翻阶红照晚。
幽人却扫惊半夏，独杜衡门心颇远。
提壶劝酒意甚劳，花间伏翼终日号。
大枣如爪安可得，竹叶岂宜空蟹螯。
何当如淮注石斛，天南星移碎红烛。
锦纒更命刘寄奴，回雪香柔体如玉。
人生富贵不早休，乌头成白空自愁。
浩歌自驾木兰去，范蠡实能知远游。
君不见赤车使者将君命，五加皮币不少留。
一朝逐客便当去，王不留行空泪流。
又不见浪荡子长负羁槖，石下长卿无住着。
贾论空高远志孤，屈草初成奇祸作。
何如独活考涧槃，不遇自然同此乐。
嗟余知此解马衘，蜗庐僻在陵阳角。
谁能更朝紫真坛，丹砂岂解驻衰颜。
五色神符亦安用，菖蒲谩说能引年。
玉泉泠泠漱虚壑，独寻鹤虱负朝暄。
故人远引羁旅夕，寒水石畔思清言。
何时从容乃如此，烟蓑去作牵牛子。
平生甘遂丘壑贫，常有忧怀思洗耳。
病中戏作本草诗
作者：周紫芝
朝代：宋

长空青云昼风卷，雨馀凉生开病眼。垣衣洗雨绿生光，芍药翻阶红照晚。幽人却扫惊半夏，独杜衡门心颇远。提壶劝酒意甚劳，花间伏翼终日号。大枣如爪安可得，竹叶岂宜空蟹螯。何当如淮注石斛，天南星移碎红烛。锦缠更命刘寄奴，回雪香柔体如玉。人生富贵不早休，乌头成白空自愁。浩歌自驾木兰去，范蠡实能知远游。君不见赤车使者将君命，五加皮币不少留。一朝逐客便当去，王不留行空泪流。又不见浪荡子长负羁橐，石下长卿无住着。贾论空高远志孤，屈草初成奇祸作。何如独活考涧槃，不遇自然同此乐。嗟余知此解马衔，蜗庐僻在陵阳角。谁能更朝紫真坛，丹砂岂解驻衰颜。五色神符亦安用，菖蒲谩说能引年。玉泉泠泠漱虚壑，独寻鹤虱负朝暄。故人远引羁旅夕，寒水石畔思清言。何时从容乃如此，烟蓑去作牵牛子。平生甘遂丘壑贫，常有忧怀思洗耳。
病中戲作本草詩
作者：周紫芝
朝代：宋

長空青雲晝風卷，雨餘凉生開病眼。
垣衣洗雨綠生光，芍藥翻階紅照晚。
幽人却掃驚半夏，獨杜衡門心頗遠。
提壺勸酒意甚勞，花間伏翼終日號。
大棗如爪安可得，竹葉豈宜空蟹螯。
何當如淮注石斛，天南星移碎紅燭。
錦纒更命劉寄奴，回雪香柔體如玉。
人生富貴不早休，烏頭成白空自愁。
浩歌自駕木蘭去，范蠡實能知遠遊。
君不見赤車使者將君命，五加皮幣不少留。
一朝逐客便當去，王不留行空淚流。
又不見浪蕩子長負羈槖，石下長卿無住着。
賈論空高遠志孤，屈草初成奇禍作。
何如獨活考澗槃，不遇自然同此樂。
嗟余知此解馬衘，蝸廬僻在陵陽角。
誰能更朝紫真壇，丹砂豈解駐衰顔。
五色神符亦安用，菖蒲謾說能引年。
玉泉泠泠漱虚壑，獨尋鶴虱負朝暄。
故人遠引羈旅夕，寒水石畔思清言。
何時從容乃如此，煙蓑去作牽牛子。
平生甘遂丘壑貧，常有憂懷思洗耳。
病中王邦宪见过以诗为谢因以当别
作者：周紫芝
朝代：宋

别后衡门久不开，壮心消尽已成灰。白头羁客病中老，青眼故人天外来。相见有时那易得，语离终在莫频催。山城归路应残腊，早寄春风岭上梅。
病中王邦宪见过以诗为谢因以当别
作者：周紫芝
朝代：宋

别后衡门久不开，壮心消尽已成灰。
白头羁客病中老，青眼故人天外来。
相见有时那昜得，语离终在莫频催。
山城归路应残腊，早寄春风岭上梅。
病中王邦憲見過以詩爲謝因以當别
作者：周紫芝
朝代：宋

别後衡門久不開，壯心消盡已成灰。
白頭羈客病中老，青眼故人天外來。
相見有時那昜得，語離終在莫頻催。
山城歸路應殘臘，早寄春風嶺上梅。
病后二首
作者：周紫芝
朝代：宋

山有生前约，花留病后开。得闲如我少，扶步与谁来。闭户深防客，哦诗稳送杯。夕阳如有意，催月与徘徊。病起身还健，凭高喜欲颠。乱山推不去，一水忽当前。远碧飞双鹭，平湍落钓船。自今如不死，馀日尽诗年。
病后二首·其一
作者：周紫芝
朝代：宋
体裁：五言律诗

山有生前约，花留病后开。得闲如我少，扶步与谁来。闭户深防客，哦诗稳送杯。夕阳如有意，催月与徘徊。
病后二首·其二
作者：周紫芝
朝代：宋

病起身还健，凭高喜欲颠。
乱山推不去，一水忽当前。
远碧飞双鹭，平湍落钓船。
自今如不死，余日尽诗年。
病后二首·其二
作者：周紫芝
朝代：宋

病起身还健，凭高喜欲颠。乱山推不去，一水忽当前。远碧飞双鹭，平湍落钓船。自今如不死，馀日尽诗年。
病後二首·其一
作者：周紫芝
朝代：宋

山有生前約，花留病後開。
得閑如我少，扶步與誰來。
閉戶深防客，哦詩穩送杯。
夕陽如有意，催月與徘徊。
病後二首·其二
作者：周紫芝
朝代：宋

病起身還健，憑高喜欲顛。
亂山推不去，一水忽當前。
遠碧飛雙鷺，平湍落釣船。
自今如不死，餘日盡詩年。
病起借季共筒字韵呈相之季共
作者：周紫芝
朝代：宋
体裁：七言律诗

樽前风味笑衰翁，病起飞蓬一半空。春与落花何处去，醉如霜叶不成红。一生浑作邯郸梦，九载香吹嶰谷筒。老去新愁尚无数，却须分向酒杯中。
病起借季共筒字韻呈相之季共
作者：周紫芝
朝代：宋

樽前風味笑衰翁，病起飛蓬一半空。
春與落花何處去，醉如霜葉不成紅。
一生渾作邯鄲夢，九載香吹嶰谷筒。
老去新愁尚無數，却須分向酒杯中。
病起步至湖亭三首
作者：周紫芝
朝代：宋

雨从今日十分晴，病后春应一倍增。著地已无残岁雪，挂檐犹有上元灯。薄罗初欲换单衣，社肉裁分燕又归。唤得春来却催去，满庭红雨杏花飞。病馀犹著杖藜扶，临水依然一老夫。不用苦烧红蜡烛，桃花解笑白髭须。
病起步至湖亭三首·其一
作者：周紫芝
朝代：宋

雨从今日十分晴，病后春应一倍增。
着地已无残岁雪，挂檐犹有上元灯。
病起步至湖亭三首·其一
作者：周紫芝
朝代：宋

雨从今日十分晴，病后春应一倍增。著地已无残岁雪，挂檐犹有上元灯。
病起步至湖亭三首·其一
作者：周紫芝
朝代：宋

雨從今日十分晴，病後春應一倍增。
著地已無殘歲雪，掛簷猶有上元燈。
病起步至湖亭三首·其三
作者：周紫芝
朝代：宋

病余犹着杖藜扶，临水依然一老夫。
不用苦烧红蜡烛，桃花解笑白髭鬚。
病起步至湖亭三首·其三
作者：周紫芝
朝代：宋

病餘猶著杖藜扶，臨水依然一老夫。
不用苦燒紅蠟燭，桃花解笑白髭鬚。
病起步至湖亭三首·其三
作者：周紫芝
朝代：宋

病馀犹著杖藜扶，临水依然一老夫。不用苦烧红蜡烛，桃花解笑白髭须。
病起步至湖亭三首·其二
作者：周紫芝
朝代：宋
体裁：七言绝句

薄罗初欲换单衣，社肉裁分燕又归。唤得春来却催去，满庭红雨杏花飞。
病起步至湖亭三首·其二
作者：周紫芝
朝代：宋

薄羅初欲換單衣，社肉裁分燕又歸。
喚得春來却催去，滿庭紅雨杏花飛。
病起節物可驚效柳子厚
作者：周紫芝
朝代：宋

病起忽數日，杖策周吾廬。
桃花手新栽，小紅今欲舒。
萱草未出土，苗葉將扶疏。
物變乃如此，光景難踟蹰。
退自觀我生，今形復何如。
夢前黑垂髫，夢後霜入鬚。
安得萬丈繩，縳此窗間駒。
先生可笑人，爲生本田。
晚汙琳館粟，俾代南山鋤。
皇恩浩如海，臣報終難虛。
老力雖不足，閑日幸有餘。
願炷金鼎鑪，日誦琅函書。
跪祝望天門，聖壽如居諸。
病起节物可惊效柳子厚
作者：周紫芝
朝代：宋

病起忽数日，杖策周吾庐。桃花手新栽，小红今欲舒。萱草未出土，苗叶将扶疏。物变乃如此，光景难踟蹰。退自观我生，今形复何如。梦前黑垂髫，梦后霜入须。安得万丈绳，缚此窗间驹。先生可笑人，为生本田。晚污琳馆粟，俾代南山锄。皇恩浩如海，臣报终难虚。老力虽不足，闲日幸有馀。愿炷金鼎炉，日诵琅函书。跪祝望天门，圣寿如居诸。
病起节物可惊效柳子厚
作者：周紫芝
朝代：宋

病起忽数日，杖策周吾庐。
桃花手新栽，小红今欲舒。
萱草未出土，苗叶将扶疏。
物变乃如此，光景难踟蹰。
退自观我生，今形復何如。
梦前黑垂髫，梦后霜入鬚。
安得万丈绳，縳此窗间驹。
先生可笑人，为生本田。
晚污琳馆粟，俾代南山锄。
皇恩浩如海，臣报终难虚。
老力虽不足，闲日幸有余。
愿炷金鼎鑪，日诵琅函书。
跪祝望天门，圣寿如居诸。
病起負暄菊籬一首
作者：周紫芝
朝代：宋

臥疴初肅霜，小間倏玄冬。
老境知幾何，半落呻吟中。
醫師固楚産，砭灼矜神功。
巫師雜荒怪，呼吸生雷風。
江鄉鬰毒霧，禦濕無鞠藭。
况復窘行役，六月傷藴隆。
寒熱遂百戰，藥石徒屢攻。
槁項與黄馘，苶然非昔容。
逮兹脫九死，更生本蒼穹。
今晨頗欣悅，步我菊籬東。
無誰與共語，梵誦庶可終。
憂樂有乘除，涉世殊窮通。
幸兹未暝間，有樂聊復從。
病起负暄菊篱一首
作者：周紫芝
朝代：宋

卧疴初肃霜，小间倏玄冬。老境知几何，半落呻吟中。医师固楚产，砭灼矜神功。巫师杂荒怪，呼吸生雷风。江乡郁毒雾，禦湿无鞠藭。况复窘行役，六月伤蕴隆。寒热遂百战，药石徒屡攻。槁项与黄馘，苶然非昔容。逮兹脱九死，更生本苍穹。今晨颇欣悦，步我菊篱东。无谁与共语，梵诵庶可终。忧乐有乘除，涉世殊穷通。幸兹未暝间，有乐聊复从。
病起负暄菊篱一首
作者：周紫芝
朝代：宋

卧疴初肃霜，小间倏玄冬。
老境知几何，半落呻吟中。
医师固楚产，砭灼矜神功。
巫师杂荒怪，呼吸生雷风。
江乡鬰毒雾，御湿无鞠藭。
况復窘行役，六月伤藴隆。
寒热遂百战，药石徒屡攻。
槁项与黄馘，苶然非昔容。
逮兹脱九死，更生本苍穹。
今晨颇欣悦，步我菊篱东。
无谁与共语，梵诵庶可终。
忧乐有乘除，涉世殊穷通。
幸兹未暝间，有乐聊復从。
登元次山新祠
作者：周紫芝
朝代：宋

人物推前輩，風流自一時。
空憐瀼溪水，還繞漫郎祠。
君已新華屋，吾猶續斷碑。
誰當知此意，只有少陵詩。
登元次山新祠
作者：周紫芝
朝代：宋
体裁：五言律诗

人物推前辈，风流自一时。空怜瀼溪水，还绕漫郎祠。君已新华屋，吾犹续断碑。谁当知此意，只有少陵诗。
登北高峰一首
作者：周紫芝
朝代：宋

鼓楫去故里，携孥客东吴。
湖山森照耀，鱼鸟相嬉娱。
举目见两高，欲上徒嗟吁。
人言不可往，无路登云衢。
尽力贾余勇，遂復酬宿逋。
白鸟入苍烟，灭没在太虚。
晓日沸晹谷，万川纳归墟。
海门豁中开，怒涛喧朝晡。
尽注百丈江，拱揖朝伍胥。
银湖大如许，仅可方覆盂。
诸峰如培塿，琐细不足图。
寸眸一俯仰，八极无遗余。
苐恨苍凉日，悠悠迫悬车。
临风一怅惘，言旋戒危涂。
登北高峰一首
作者：周紫芝
朝代：宋

鼓楫去故里，携孥客东吴。湖山森照耀，鱼鸟相嬉娱。举目见两高，欲上徒嗟吁。人言不可往，无路登云衢。尽力贾馀勇，遂复酬宿逋。白鸟入苍烟，灭没在太虚。晓日沸晹谷，万川纳归墟。海门豁中开，怒涛喧朝晡。尽注百丈江，拱揖朝伍胥。银湖大如许，仅可方覆盂。诸峰如培塿，琐细不足图。寸眸一俯仰，八极无遗馀。第恨苍凉日，悠悠迫悬车。临风一怅惘，言旋戒危涂。
登北高峰一首
作者：周紫芝
朝代：宋

鼓楫去故里，攜孥客東吳。
湖山森照耀，魚鳥相嬉娛。
舉目見兩高，欲上徒嗟吁。
人言不可往，無路登雲衢。
盡力賈餘勇，遂復酬宿逋。
白鳥入蒼煙，滅没在太虚。
曉日沸晹谷，萬川納歸墟。
海門豁中開，怒濤喧朝晡。
盡注百丈江，拱揖朝伍胥。
銀湖大如許，僅可方覆盂。
諸峰如培塿，瑣細不足圖。
寸眸一俯仰，八極無遺餘。
苐恨蒼凉日，悠悠迫懸車。
臨風一悵惘，言旋戒危塗。
登垂虹亭
作者：周紫芝
朝代：宋

云水苍茫共渺然，眼看飞鸟没苍烟。山围百雉吴王国，风急千帆震泽船。白发飘流身已老，断编零落事空传。谁将无色胸中画，貌取吴中万顷天。
登垂虹亭
作者：周紫芝
朝代：宋

云水苍茫共渺然，眼看飞鸟没苍烟。
山围百雉吴王国，风急千帆震泽船。
白髪飘流身已老，断编零落事空传。
谁将无色胸中画，貌取吴中万顷天。
登垂虹亭
作者：周紫芝
朝代：宋

雲水蒼茫共渺然，眼看飛鳥没蒼烟。
山圍百雉吳王國，風急千帆震澤船。
白髪飄流身已老，斷編零落事空傳。
誰將無色胸中畫，貌取吳中萬頃天。
登杜牧之翠微亭故基
作者：周紫芝
朝代：宋
体裁：七言绝句

秋草无情上舞台，清江犹抱故山回。紫微郎为谁携酒，斜日西风菊自开。
登杜牧之翠微亭故基
作者：周紫芝
朝代：宋

秋草無情上舞臺，清江猶抱故山回。
紫微郎爲誰攜酒，斜日西風菊自開。
白桃
作者：周紫芝
朝代：宋

緗桃落盡又春回，雪白桃花最後開。
怪我此生新入眼，問君何處舊移栽。
枝頭已暖猶餘雪，江上從今不數梅。
只有玉人宜玉樹，翠鬟應近小粧臺。
白桃
作者：周紫芝
朝代：宋

缃桃落尽又春回，雪白桃花最后开。
怪我此生新入眼，问君何处旧移栽。
枝头已暖犹余雪，江上从今不数梅。
只有玉人宜玉树，翠鬟应近小粧台。
白桃
作者：周紫芝
朝代：宋

缃桃落尽又春回，雪白桃花最后开。怪我此生新入眼，问君何处旧移栽。枝头已暖犹馀雪，江上从今不数梅。只有玉人宜玉树，翠鬟应近小妆台。
白湖聞雁三首·其一
作者：周紫芝
朝代：宋

斗落參横天雨霜，夢殘燈盡客思鄉。
丁寧莫作叫雲去，老眼不禁秋夜長。
白湖聞雁三首·其三
作者：周紫芝
朝代：宋

華人流落幾秋風，南望中原信不通。
好寄書來蘇屬國，君王方射上林中。
白湖聞雁三首·其二
作者：周紫芝
朝代：宋

晚向瀕湖寄一椽，只憑沙雁與周旋。
北來南去莫惆悵，我亦飄零那記年。
白湖闻雁三首
作者：周紫芝
朝代：宋

斗落参横天雨霜，梦残灯尽客思乡。丁宁莫作叫云去，老眼不禁秋夜长。晚向濒湖寄一椽，只凭沙雁与周旋。北来南去莫惆怅，我亦飘零那记年。华人流落几秋风，南望中原信不通。好寄书来苏属国，君王方射上林中。
白湖闻雁三首·其一
作者：周紫芝
朝代：宋
体裁：七言绝句

斗落参横天雨霜，梦残灯尽客思乡。丁宁莫作叫云去，老眼不禁秋夜长。
白湖闻雁三首·其三
作者：周紫芝
朝代：宋
体裁：七言绝句

华人流落几秋风，南望中原信不通。好寄书来苏属国，君王方射上林中。
白湖闻雁三首·其二
作者：周紫芝
朝代：宋
体裁：七言绝句

晚向濒湖寄一椽，只凭沙雁与周旋。北来南去莫惆怅，我亦飘零那记年。
白苎歌
作者：周紫芝
朝代：宋

大垂手，小垂手，江南白符世希有。
吴姬十指玉纤纤，白苎新裁舞衣小。
秋江四面绕吴宫，吴宫霜橘树树红。
吴王夜燕不知晓，但见红日昇曈昽。
美人低鬟復回袖，持酒献君君一笑。
人生得意不行乐，白日如梭夜催昼。
吴山依旧吴江清，离宫故苑难为情。
不知谁遣南山鹿，还向姑苏台下行。
白苧歌
作者：周紫芝
朝代：宋

大垂手，小垂手，江南白符世希有。
吳姬十指玉纖纖，白苧新裁舞衣小。
秋江四面繞吳宫，吳宫霜橘樹樹紅。
吳王夜燕不知曉，但見紅日昇曈曨。
美人低鬟復回袖，持酒獻君君一笑。
人生得意不行樂，白日如梭夜催晝。
吳山依舊吳江清，離宫故苑難爲情。
不知誰遣南山鹿，還向姑蘇臺下行。
白苧歌
作者：周紫芝
朝代：宋

大垂手，小垂手，江南白苧世希有。吴姬十指玉纤纤，白苧新裁舞衣袖。秋江四面绕吴宫，吴宫霜橘树树红。吴王夜燕不知晓，但见红日升曈昽。美人低鬟复回袖，持酒献君上君寿。人生得意不行乐，白日如梭夜催昼。吴山依旧吴江清，离宫故苑难为情。不知谁遣南山鹿，还向姑苏台下行。
皇帝亲祀高禖十五韵
作者：周紫芝
朝代：宋

历欲绵洪祚，郊宜筑巨台。
有司修祝册，天子祭高禖。
意与群情合，春随上瑞来。
翠舆瞻玉座，桂酒奠金罍。
喜色回中壸，欢声入九畡。
熊罴占已兆，弧矢射将催。
异礼关宗社，余波被草莱。
灵基千岁永，玉叶万枝开。
制度新仪着，歌诗旧典该。
鲁侯徒復宇，后稷始封邰。
帝德应先格，天心亦易回。
至诚参造化，妙响疾风靁。
历数周家久，封疆汉地恢。
山河今壮矣，瓜瓞信悠哉。
准拟螽斯咏，微臣愧不才。
皇帝亲祀高禖十五韵
作者：周紫芝
朝代：宋

历欲绵洪祚，郊宜筑巨台。有司脩祝册，天子祭高禖。意与群情合，春随上瑞来。翠舆瞻玉座，桂酒奠金罍。喜色回中壸，欢声入九垓。熊罴占已兆，弧矢射将催。异礼关宗社，馀波被草莱。灵基千岁永，玉叶万枝开。制度新仪著，歌诗旧典该。鲁侯徒复宇，后稷始封邰。帝德应先格，天心亦易回。至诚参造化，妙响疾风雷。历数周家久，封疆汉地恢。山河今壮矣，瓜瓞信悠哉。准拟螽斯咏，微臣愧不才。
皇帝親祀高禖十五韻
作者：周紫芝
朝代：宋

曆欲綿洪祚，郊宜築巨臺。
有司脩祝冊，天子祭高禖。
意與群情合，春隨上瑞來。
翠輿瞻玉座，桂酒奠金罍。
喜色回中壼，歡聲入九畡。
熊羆占已兆，弧矢射將催。
異禮關宗社，餘波被草萊。
靈基千歲永，玉葉萬枝開。
制度新儀著，歌詩舊典該。
魯侯徒復宇，后稷始封邰。
帝德應先格，天心亦易回。
至誠參造化，妙響疾風靁。
歷數周家久，封疆漢地恢。
山河今壯矣，瓜瓞信悠哉。
準擬螽斯詠，微臣愧不才。
相之季共各携李伯时画轴见过分韵得人字
作者：周紫芝
朝代：宋

人生不相知，白头反如新。知心不在久，觌面还成亲。况我五安师，二妙俱可人。元龙百尺楼，人物谁与邻。风流小安丰，玉树高嶙峋。联翩两竹舆，访我南坡春。遂遣小叔雅，娱此照坐宾。王春三月雨，浸浸如游尘。是日天为喜，霁色明清晨。各携古锦囊，共出画苑珍。太邱重千载，高标澹风神。丹铅表丘壑，制度殊冠巾。渊明撷秋菊，醉面玉色匀。龙眠赋远游，濯发天池滨。二老不并世，异世真同论。当年天厩马，调御皆服驯。绝域来象龙，地行俱麒麟。老眼阅神骏，摩挲得逡巡。客意亦复悦，领我杯中醇。尚苦江夏帖，入我幽梦频。倒箧倘有意，叩门君勿嗔。
相之季共各携李伯时画轴见过分韵得人字
作者：周紫芝
朝代：宋

人生不相知，白头反如新。
知心不在久，觌面还成亲。
况我五安师，二妙俱可人。
元龙百尺楼，人物谁与邻。
风流小安丰，玉树高嶙峋。
联翩两竹舆，访我南坡春。
遂遣小叔雅，娱此照坐宾。
王春三月雨，浸浸如游尘。
是日天为喜，霁色明清晨。
各携古锦囊，共出画苑珍。
太邱重千载，高标澹风神。
丹铅表丘壑，制度殊冠巾。
渊明撷秋菊，醉面玉色匀。
龙眠赋远游，濯髪天池滨。
二老不并世，异世真同论。
当年天厩马，调御皆服驯。
绝域来象龙，地行俱麒麟。
老眼阅神骏，摩挲得逡巡。
客意亦復悦，领我杯中醇。
尚苦江夏帖，入我幽梦频。
倒箧倘有意，叩门君勿嗔。
相之季共各携李伯時畫軸見過分韻得人字
作者：周紫芝
朝代：宋

人生不相知，白頭反如新。
知心不在久，覿面還成親。
况我五安師，二妙俱可人。
元龍百尺樓，人物誰與鄰。
風流小安豐，玉樹高嶙峋。
聯翩兩竹輿，訪我南坡春。
遂遣小叔雅，娛此照坐賓。
王春三月雨，浸浸如遊塵。
是日天爲喜，霽色明清晨。
各携古錦囊，共出畫苑珍。
太邱重千載，高標澹風神。
丹鉛表丘壑，制度殊冠巾。
淵明擷秋菊，醉面玉色勻。
龍眠賦遠遊，濯髪天池濱。
二老不並世，異世真同論。
當年天廄馬，調御皆服馴。
絕域來象龍，地行俱麒麟。
老眼閲神駿，摩挲得逡巡。
客意亦復悦，領我杯中醇。
尚苦江夏帖，入我幽夢頻。
倒篋倘有意，叩門君勿嗔。
相之庭藻邀賦齊氏赤芝詩
作者：周紫芝
朝代：宋

歸雁亭空劍戟場，天教人物發幽光。
書傳父祖人猶說，名到仍雲澤轉長。
朱草只今應有譜，紫蘭何處不聞香。
我無筆下芝房曲，付與南宮二省郎。
相之庭藻邀赋齐氏赤芝诗
作者：周紫芝
朝代：宋
体裁：七言律诗

归雁亭空剑戟场，天教人物发幽光。书传父祖人犹说，名到仍云泽转长。朱草只今应有谱，紫兰何处不闻香。我无笔下芝房曲，付与南宫二省郎。
睡起有感
作者：周紫芝
朝代：宋

日長誰復款幽扉，睡到斜陽恰盡時。
缺月要圓雲未肯，青春欲老絮先知。
天扵我輩元無分，夢比人間更不疑。
門外故人千嶂遠，燈前華髪萬絲垂。
睡起有感
作者：周紫芝
朝代：宋
体裁：七言律诗

日长谁复款幽扉，睡到斜阳恰尽时。缺月要圆云未肯，青春欲老絮先知。天于我辈元无分，梦比人间更不疑。门外故人千嶂远，灯前华发万丝垂。
睡起有感
作者：周紫芝
朝代：宋

日长谁复款幽扉，睡到斜阳恰尽时。缺月要圆云未肯，青春欲老絮先知。天於我辈元无分，梦比人间更不疑。门外故人千嶂远，灯前华发万丝垂。
睡起有感
作者：周紫芝
朝代：宋

日长谁復款幽扉，睡到斜阳恰尽时。
缺月要圆云未肯，青春欲老絮先知。
天扵我辈元无分，梦比人间更不疑。
门外故人千嶂远，灯前华髪万丝垂。
睡起題西齋壁
作者：周紫芝
朝代：宋

熟睡閑欹一幅紗，夢殘庭樹落疏花。
屋頭正喜鳩喚婦，牆下忽聞蜂打衙。
睡起题西斋壁
作者：周紫芝
朝代：宋

熟睡闲攲一幅纱，梦残庭树落疏花。屋头正喜鸠唤妇，墙下忽闻蜂打衙。
睡起题西斋壁
作者：周紫芝
朝代：宋

熟睡闲欹一幅纱，梦残庭树落疏花。
屋头正喜鸠唤妇，墙下忽闻蜂打衙。
睡餘賦東牆雪竹
作者：周紫芝
朝代：宋

飽食枕方便，過午茶未杵。
撥火理殘香，倚窗翻故楮。
尋我東牆隅，枝筇散腰膂。
朔風寒蕭蕭，修竹静楚楚。
枝頭雪猶在，秀色乃如許。
竹固不受寒，豈但不受暑。
老翁日日來，相期伴君語。
誰能與俗人，昵昵作兒女。
睡餘飛絮滿庭有感而作是詩
作者：周紫芝
朝代：宋

春水綠波南浦路，兩岸誰栽楊柳樹。
含桃熟盡未聞鶯，荷葉生時已飛絮。
絮將春去不可回，人伴雲閑更須住。
我亦隨君似落花，欲趁春風到何處。
睡馀赋东墙雪竹
作者：周紫芝
朝代：宋
体裁：古风

饱食枕方便，过午茶未杵。拨火理残香，倚窗翻故楮。寻我东墙隅，枝筇散腰膂。朔风寒萧萧，修竹静楚楚。枝头雪犹在，秀色乃如许。竹固不受寒，岂但不受暑。老翁日日来，相期伴君语。谁能与俗人，昵昵作儿女。
睡馀飞絮满庭有感而作是诗
作者：周紫芝
朝代：宋
体裁：古风

春水绿波南浦路，两岸谁栽杨柳树。含桃熟尽未闻莺，荷叶生时已飞絮。絮将春去不可回，人伴云闲更须住。我亦随君似落花，欲趁春风到何处。
督耨詞
作者：周紫芝
朝代：宋

十里一候五里置，渡海梯山來萬里。
賜入長安卿相家，夜暖金猊香徹髓。
瓊香入骨作曉酲，斗帳燒煙隔秋水。
青娥添火窗欲明，紅錦薫衣人未起。
梅花不用波律來，零藿何勞香傳記。
蘭閨半掩春晝長，參差吹竹羅紅粧。
令君一去三日香，更遣小兒縫紫囊。
夜來賓客滿高堂，誰家有女嫁韓郎。
督耨词
作者：周紫芝
朝代：宋

十里一候五里置，渡海梯山来万里。
赐入长安卿相家，夜暖金猊香彻髓。
琼香入骨作晓酲，斗帐烧烟隔秋水。
青娥添火窗欲明，红锦薫衣人未起。
梅花不用波律来，零藿何劳香传记。
兰闺半掩春昼长，参差吹竹罗红粧。
令君一去三日香，更遣小儿缝紫囊。
夜来宾客满高堂，谁家有女嫁韩郎。
督耨词
作者：周紫芝
朝代：宋

十里一候五里置，渡海梯山来万里。赐入长安卿相家，夜暖金猊香彻髓。琼香入骨作晓酲，斗帐烧烟隔秋水。青娥添火窗欲明，红锦薰衣人未起。梅花不用波律来，零藿何劳香传记。兰闺半掩春昼长，参差吹竹罗红妆。令君一去三日香，更遣小儿缝紫囊。夜来宾客满高堂，谁家有女嫁韩郎。
石佛道中隔水梅花满山
作者：周紫芝
朝代：宋

平明跨羸骖，遥遵石头路。
循山一溪横，隔水得幽处。
树疑虬龙骧，石作苍虎踞。
云庵有遗屋，突兀在烟树。
方壶岂不佳，弱水无船渡。
空余恼幽香，梅花满春屿。
心知姑射仙，兹焉饮风露。
水自平湖分，香从一山度。
风姿不自持，照影各矜顾。
安得从之游，徘徊着双屦。
石佛道中隔水梅花满山
作者：周紫芝
朝代：宋

平明跨羸骖，遥遵石头路。循山一溪横，隔水得幽处。树疑虬龙骧，石作苍虎踞。云庵有遗屋，突兀在烟树。方壶岂不佳，弱水无船渡。空馀恼幽香，梅花满春屿。心知姑射仙，兹焉饮风露。水自平湖分，香从一山度。风姿不自持，照影各矜顾。安得从之游，徘徊著双屦。
石佛道中隔水梅花滿山
作者：周紫芝
朝代：宋

平明跨羸驂，遙遵石頭路。
循山一谿横，隔水得幽處。
樹疑虬龍驤，石作蒼虎踞。
雲庵有遺屋，突兀在煙樹。
方壺豈不佳，弱水無船渡。
空餘惱幽香，梅花滿春嶼。
心知姑射仙，茲焉飲風露。
水自平湖分，香從一山度。
風姿不自持，照影各矜顧。
安得從之遊，徘徊著雙屨。
石妇行二首
作者：周紫芝
朝代：宋

贞妇生江南，少小称丰秾。委身事良人，相与欢笑同。良人去不返，两鬓常蓬松。谓言有膏沐，未识谁为容。日日上山望，水远山复重。藁砧竟不来，望望终无穷。一朝化作石，僵立由天公。天公表坚贞，令与山始终。仙衣绣藓晕，宝髻摇花丛。滔滔日月逝，此石存高峰。清名阅千古，劲节摩苍穹。恨无采诗官，作诗颂遗踪。用之邦国间，庶以消淫风。生男有闺房，莫娶青楼倡。生女事姑嫜，莫嫁游冶郎。倡家从人无定准，游子一去忘故乡。山头义妇无人识，踊身上山生死隔。人将此妇作石看，不信此心元是石。相从岂复无它人，髧彼两髦真我特。江流可尽山可平，不尽悠悠千古情。早知郎去无消息，悔不将身事尾生。
石妇行二首·其一
作者：周紫芝
朝代：宋
体裁：古风

贞妇生江南，少小称丰秾。委身事良人，相与欢笑同。良人去不返，两鬓常蓬松。谓言有膏沐，未识谁为容。日日上山望，水远山复重。藁砧竟不来，望望终无穷。一朝化作石，僵立由天公。天公表坚贞，令与山始终。仙衣绣藓晕，宝髻摇花丛。滔滔日月逝，此石存高峰。清名阅千古，劲节摩苍穹。恨无采诗官，作诗颂遗踪。用之邦国间，庶以消淫风。
石妇行二首·其二
作者：周紫芝
朝代：宋

生男有闺房，莫娶青楼倡。生女事姑嫜，莫嫁游冶郎。倡家从人无定准，游子一去忘故乡。山头义妇无人识，踊身上山生死隔。人将此妇作石看，不信此心元是石。相从岂复无它人，髧彼两髦真我特。江流可尽山可平，不尽悠悠千古情。早知郎去无消息，悔不将身事尾生。
石妇行二首·其二
作者：周紫芝
朝代：宋

生男有闺房，莫娶青楼倡。
生女事姑嫜，莫嫁游冶郎。
倡家从人无定准，游子一去忘故乡。
山头义妇无人识，踊身上山生死隔。
人将此妇作石看，不信此心元是石。
相从岂復无它人，髧彼两髦真我特。
江流可尽山可平，不尽悠悠千古情。
早知郎去无消息，悔不将身事尾生。
石婦行二首·其一
作者：周紫芝
朝代：宋

貞婦生江南，少小稱丰穠。
委身事良人，相與歡笑同。
良人去不返，兩鬢常蓬鬆。
謂言有膏沐，未識誰爲容。
日日上山望，水遠山複重。
藁砧竟不來，望望終無窮。
一朝化作石，僵立由天公。
天公表堅貞，令與山始終。
仙衣綉蘚暈，寶髻搖花叢。
滔滔日月逝，此石存高峰。
清名閲千古，勁節摩蒼穹。
恨無採詩官，作詩頌遺蹤。
用之邦國間，庶以消淫風。
石婦行二首·其二
作者：周紫芝
朝代：宋

生男有閨房，莫娶青樓倡。
生女事姑嫜，莫嫁遊冶郎。
倡家從人無定準，遊子一去忘故鄉。
山頭義婦無人識，踴身上山生死隔。
人將此婦作石看，不信此心元是石。
相從豈復無它人，髧彼兩髦真我特。
江流可盡山可平，不盡悠悠千古情。
早知郎去無消息，悔不將身事尾生。
砖炉
作者：周紫芝
朝代：宋

秋风吹孤鸿，浩荡去乡国。
心悲淮山秋，家近楚江侧。
囊无狐白裘，奈此风雨夕。
经营尺寸地，便可寄幽寂。
砖炉规旧制，蒲团买新织。
虽无琢兽红，可醉珠履客。
会当与狸奴，曲肱分坐席。
急雪度寒飇，夜窗鸣淅沥。
诗成几醉梦，残缸耿虚壁。
何必游八关，吾手自可炙。
砖炉
作者：周紫芝
朝代：宋

秋风吹孤鸿，浩荡去乡国。心悲淮山秋，家近楚江侧。囊无狐白裘，奈此风雨夕。经营尺寸地，便可寄幽寂。砖炉规旧制，蒲团买新织。虽无琢兽红，可醉珠履客。会当与狸奴，曲肱分坐席。急雪度寒飙，夜窗鸣淅沥。诗成几醉梦，残缸耿虚壁。何必游八关，吾手自可炙。
碧岩子作诗为小儿求纹褓戏作三绝
作者：周紫芝
朝代：宋

近来闻道得明珠，丹凤今年第几雏。会遣梦中分赤锦，不妨衣上有天吴。逸骥忽生千里马，新诗来乞百家衣。老夫安得天孙段，只有羊裘坐钓矶。旧来人说陈惊坐，真有诗如孟浩然。莫厌敲门觅纹褓，此翁衣钵要渠传。
碧岩子作诗为小儿求纹褓戏作三绝·其一
作者：周紫芝
朝代：宋
体裁：七言绝句

近来闻道得明珠，丹凤今年第几雏。会遣梦中分赤锦，不妨衣上有天吴。
碧岩子作诗为小儿求纹褓戏作三绝·其三
作者：周紫芝
朝代：宋
体裁：七言绝句

旧来人说陈惊坐，真有诗如孟浩然。莫厌敲门觅纹褓，此翁衣钵要渠传。
碧岩子作诗为小儿求纹褓戏作三绝·其二
作者：周紫芝
朝代：宋
体裁：七言绝句

逸骥忽生千里马，新诗来乞百家衣。老夫安得天孙段，只有羊裘坐钓矶。
碧巖子作詩爲小兒求紋褓戲作三絕·其一
作者：周紫芝
朝代：宋

近來聞道得明珠，丹鳳今年第幾雛。
會遣夢中分赤錦，不妨衣上有天吴。
碧巖子作詩爲小兒求紋褓戲作三絕·其三
作者：周紫芝
朝代：宋

舊來人說陳驚坐，真有詩如孟浩然。
莫厭敲門覓紋褓，此翁衣鉢要渠傳。
碧巖子作詩爲小兒求紋褓戲作三絕·其二
作者：周紫芝
朝代：宋

逸驥忽生千里馬，新詩來乞百家衣。
老夫安得天孫段，只有羊裘坐釣磯。
磚爐
作者：周紫芝
朝代：宋

秋風吹孤鴻，浩蕩去鄉國。
心悲淮山秋，家近楚江側。
囊無狐白裘，奈此風雨夕。
經營尺寸地，便可寄幽寂。
磚爐規舊製，蒲團買新織。
雖無琢獸紅，可醉珠履客。
會當與狸奴，曲肱分坐席。
急雪度寒飇，夜窗鳴淅瀝。
詩成几醉夢，殘缸耿虚壁。
何必遊八關，吾手自可炙。
祁居之作亭山間名之以宜謂四時之皆宜也其後寓安有亭未名居之使榜以似宜寓安雖從之而其詩乃有未必輸公之語氣似未平也寓安欲余賦詩因爲解紛且以見二公相忘之意
作者：周紫芝
朝代：宋

先生有亭宜四時，乃使寓安名似宜。
寓安口諾心未肯，更欲老翁聊決疑。
老翁百事盡稱好，一生和羅常作椎。
况是宜亭頗静秀，聞說似宜尤復奇。
兩山相望俱不惡，二老較勝知何爲。
會當扶病躡雙屐，攜酒君家爲君醉。
不知春事已過眼，但見此亭俱可意。
且對青山食蛤蜊，一笑誰能知許事。
祁居之作亭山间名之以宜谓四时之皆宜也其后寓安有亭未名居之使榜以似宜寓安虽从之而其诗乃有未必输公之语气似未平也寓安欲余赋诗因为解纷且以见二公相忘之意
作者：周紫芝
朝代：宋

先生有亭宜四时，乃使寓安名似宜。寓安口诺心未肯，更欲老翁聊决疑。老翁百事尽称好，一生和罗常作椎。况是宜亭颇静秀，闻说似宜尤复奇。两山相望俱不恶，二老较胜知何为。会当扶病蹑双屐，携酒君家为君醉。不知春事已过眼，但见此亭俱可意。且对青山食蛤蜊，一笑谁能知许事。
祁居之作亭山间名之以宜谓四时之皆宜也其后寓安有亭未名居之使榜以似宜寓安虽从之而其诗乃有未必输公之语气似未平也寓安欲余赋诗因为解纷且以见二公相忘之意
作者：周紫芝
朝代：宋

先生有亭宜四时，乃使寓安名似宜。
寓安口诺心未肯，更欲老翁聊决疑。
老翁百事尽称好，一生和罗常作椎。
况是宜亭颇静秀，闻说似宜尤復奇。
两山相望俱不恶，二老较胜知何为。
会当扶病蹑双屐，携酒君家为君醉。
不知春事已过眼，但见此亭俱可意。
且对青山食蛤蜊，一笑谁能知许事。
祁居之見過僕出未歸明日作二詩爲謝·其一
作者：周紫芝
朝代：宋

家近平湖草樹青，幾年於此寄高情。
有時亦爲衰翁出，誰道龐公不入城。
祁居之見過僕出未歸明日作二詩爲謝·其二
作者：周紫芝
朝代：宋

不見前賢畏後生，一聞君語爲心傾。
何時却約高軒過，重聽門人說老成。
祁居之见过仆出未归明日作二诗为谢
作者：周紫芝
朝代：宋

家近平湖草树青，几年于此寄高情。有时亦为衰翁出，谁道庞公不入城。不见前贤畏后生，一闻君语为心倾。何时却约高轩过，重听门人说老成。
祁居之见过仆出未归明日作二诗为谢·其一
作者：周紫芝
朝代：宋
体裁：七言绝句

家近平湖草树青，几年于此寄高情。有时亦为衰翁出，谁道庞公不入城。
祁居之见过仆出未归明日作二诗为谢·其二
作者：周紫芝
朝代：宋
体裁：七言绝句

不见前贤畏后生，一闻君语为心倾。何时却约高轩过，重听门人说老成。
秀淮亭晚眺
作者：周紫芝
朝代：宋

未得三吳去，東來且過淮。
要須煩曉浪，聊爲洗風霾。
飄泊從人笑，窮愁費力排。
平生臨水意，老去若爲懷。
秀淮亭晚眺
作者：周紫芝
朝代：宋
体裁：五言律诗

未得三吴去，东来且过淮。要须烦晓浪，聊为洗风霾。飘泊从人笑，穷愁费力排。平生临水意，老去若为怀。
秋來久不作詩書所感
作者：周紫芝
朝代：宋

雨蹙江濤壯，天含暮靄低。
年華添老色，風物似年時。
富貴渾無念，情懷不到詩。
度秋無一語，已是俗人爲。
秋兰词
作者：周紫芝
朝代：宋

艺兰当九畹，兰生香满路。纫君身上衣，光明夺缣素。孤芳一衰歇，凋零湿秋露。佩服得君子，亦足慰迟暮。采摘良不辞，新枝忽成故。向来桃李场，红颜照当户。纷纷自芳菲，荣枯复谁顾。
秋兰词
作者：周紫芝
朝代：宋

艺兰当九畹，兰生香满路。
纫君身上衣，光明夺缣素。
孤芳一衰歇，凋零湿秋露。
佩服得君子，亦足慰迟暮。
采摘良不辞，新枝忽成故。
向来桃李场，红颜照当户。
纷纷自芳菲，荣枯復谁顾。
秋夕卧病效唐人作语
作者：周紫芝
朝代：宋

画阁兰膏欲尽初，小窗留住玉蟾蜍。欲知此地愁多少，一夜秋声入井梧。此夜秋怀谁得知，幽虫相语替人悲。自从啼破黄昏后，直到寒窗无月时。
秋夕卧病效唐人作语·其一
作者：周紫芝
朝代：宋
体裁：七言绝句

画阁兰膏欲尽初，小窗留住玉蟾蜍。欲知此地愁多少，一夜秋声入井梧。
秋夕卧病效唐人作语·其二
作者：周紫芝
朝代：宋
体裁：七言绝句

此夜秋怀谁得知，幽虫相语替人悲。自从啼破黄昏后，直到寒窗无月时。
秋夕臥病效唐人作語·其一
作者：周紫芝
朝代：宋

畫閣蘭膏欲盡初，小窗留住玉蟾蜍。
欲知此地愁多少，一夜秋聲入井梧。
秋夕臥病效唐人作語·其二
作者：周紫芝
朝代：宋

此夜秋懷誰得知，幽蟲相語替人悲。
自從啼破黄昏後，直到寒窗無月時。
秋夜旅怀
作者：周紫芝
朝代：宋

栖栖羁客眼长开，蔌蔌清灯落晓灰。北雁有情书未到，寒衾无梦雨频来。今年白发看仍少，去日青春挽不回。别后故山应好在，小窗辜负翠云堆。
秋夜聞雨
作者：周紫芝
朝代：宋

堂空自生秋，凉簟已無暑。
齒蟲含微酸，唧唧相對語。
天公知客意，夜寂誰與處。
慎勿遣西風，吹斷芭蕉雨。
秋夜闻雨
作者：周紫芝
朝代：宋
体裁：古风

堂空自生秋，凉簟已无暑。齿虫含微酸，唧唧相对语。天公知客意，夜寂谁与处。慎勿遣西风，吹断芭蕉雨。
秋怀二首示陈李二省曹
作者：周紫芝
朝代：宋

客枕难禁夜，醨樽不解愁。秋声归草树，霜力到衣裘。依约江南梦，留连海畔州。君休问新句，只有大刀头。细数平生旧，谁人到白头。飘零无藉在，生死任羁愁。太白今诗伯，元龙昔胜流。吾衰已如许，何得奉君游。
秋怀二首示陈李二省曹·其一
作者：周紫芝
朝代：宋

客枕难禁夜，醨樽不解愁。秋声归草树，霜力到衣裘。依约江南梦，留连海畔州。君休问新句，只有大刀头。
秋怀二首示陈李二省曹·其一
作者：周紫芝
朝代：宋

客枕难禁夜，醨樽不觧愁。
秋声归草树，霜力到衣裘。
依约江南梦，留连海畔州。
君休问新句，只有大刀头。
秋怀二首示陈李二省曹·其二
作者：周紫芝
朝代：宋
体裁：五言律诗

细数平生旧，谁人到白头。飘零无藉在，生死任羁愁。太白今诗伯，元龙昔胜流。吾衰已如许，何得奉君游。
秋意
作者：周紫芝
朝代：宋
体裁：七言绝句

江城木落又秋高，归梦难成客鬓凋。拟倩西风吹雨去，莫来窗下打芭蕉。
秋意
作者：周紫芝
朝代：宋

江城木落又秋高，歸夢難成客鬢凋。
擬倩西風吹雨去，莫來窗下打芭蕉。
秋意三首
作者：周紫芝
朝代：宋

雨细方淋露，云疏欲护霜。老情常落莫，秋物半青黄。榆塞弓窥月，天田马犯疆。防城江上急，时节近重阳。老去何曾健，秋来白发新。万方多难日，四海独愁人。论愧倾三耳，年今已六身。太平犹眼见，知复几青春。病骨骎骎老，清愁日日深。寒添青士节，霜与木奴金。迹共云无定，愁随月满林。幽虫泣床下，可是不知心。
秋意三首·其一
作者：周紫芝
朝代：宋

雨細方淋露，雲疏欲護霜。
老情常落莫，秋物半青黄。
榆塞弓窺月，天田馬犯疆。
防城江上急，時節近重陽。
秋意三首·其一
作者：周紫芝
朝代：宋
体裁：五言律诗

雨细方淋露，云疏欲护霜。老情常落莫，秋物半青黄。榆塞弓窥月，天田马犯疆。防城江上急，时节近重阳。
秋意三首·其三
作者：周紫芝
朝代：宋

病骨駸駸老，清愁日日深。
寒添青士節，霜與木奴金。
跡共雲無定，愁隨月滿林。
幽蟲泣床下，可是不知心。
秋意三首·其三
作者：周紫芝
朝代：宋
体裁：五言律诗

病骨骎骎老，清愁日日深。寒添青士节，霜与木奴金。迹共云无定，愁随月满林。幽虫泣床下，可是不知心。
秋意三首·其二
作者：周紫芝
朝代：宋

老去何曾健，秋來白髪新。
萬方多難日，四海獨愁人。
論愧傾三耳，年今已六身。
太平猶眼見，知復幾青春。
秋意三首·其二
作者：周紫芝
朝代：宋

老去何曾健，秋来白发新。万方多难日，四海独愁人。论愧倾三耳，年今已六身。太平犹眼见，知复几青春。
秋意三首·其二
作者：周紫芝
朝代：宋

老去何曾健，秋来白髪新。
万方多难日，四海独愁人。
论愧倾三耳，年今已六身。
太平犹眼见，知復几青春。
秋懷二首示陳李二省曹·其一
作者：周紫芝
朝代：宋

客枕難禁夜，醨樽不觧愁。
秋聲歸草樹，霜力到衣裘。
依約江南夢，留連海畔州。
君休問新句，只有大刀頭。
秋懷二首示陳李二省曹·其二
作者：周紫芝
朝代：宋

細數平生舊，誰人到白頭。
飄零無藉在，生死任羈愁。
太白今詩伯，元龍昔勝流。
吾衰已如許，何得奉君遊。
秋旱既久巳而大雨
作者：周紫芝
朝代：宋
体裁：五言律诗

霜旱忧千里，灵湫卧蛰龙。丛祠亦何力，女觋遂论功。冻雨云霓过，秋田寇盗空。饥肠蒙一饱，欢甚雪髯翁。
秋旱既久巳而大雨
作者：周紫芝
朝代：宋

霜旱憂千里，靈湫臥蟄龍。
叢祠亦何力，女覡遂論功。
凍雨雲霓過，秋田寇盗空。
饑腸蒙一飽，歡甚雪髯翁。
秋晚二絕·其一
作者：周紫芝
朝代：宋

涼月初欣薄露天，井梧吹葉又淒然。
牆根可笑無名草，依倚秋風翹碧鮮。
秋晚二絕·其二
作者：周紫芝
朝代：宋

月向寒林欲上時，露從秋後已沾衣。
微螢不自知時晚，猶抱餘光照水飛。
秋晚二绝
作者：周紫芝
朝代：宋

凉月初欣薄露天，井梧吹叶又凄然。墙根可笑无名草，依倚秋风翘碧鲜。月向寒林欲上时，露从秋后已沾衣。微萤不自知时晚，犹抱馀光照水飞。
秋晚二绝·其一
作者：周紫芝
朝代：宋
体裁：七言绝句

凉月初欣薄露天，井梧吹叶又凄然。墙根可笑无名草，依倚秋风翘碧鲜。
秋晚二绝·其二
作者：周紫芝
朝代：宋

月向寒林欲上时，露从秋后已沾衣。
微萤不自知时晚，犹抱余光照水飞。
秋晚二绝·其二
作者：周紫芝
朝代：宋

月向寒林欲上时，露从秋后已沾衣。微萤不自知时晚，犹抱馀光照水飞。
秋晚念归
作者：周紫芝
朝代：宋
体裁：七言绝句

风寒黄叶未全落，露重流萤巳不飞。胡马又肥秋欲老，旅巢无定客思归。
秋晚念歸
作者：周紫芝
朝代：宋

風寒黄葉未全落，露重流螢巳不飛。
胡馬又肥秋欲老，旅巢無定客思歸。
秋暑卧病示庄簿
作者：周紫芝
朝代：宋

老火倏巳尽，金行殊未刚。弱枣渐可剥，七月犹骄阳。赤日不可向，白汗惊流浆。谁将穷谷冰，为我濡枯肠。况兹老病躯，息偃真在床。敲秋赖风玉，微飙袭衣裳。言念北征士，万里方拓疆。秋云静边日，光耀剑戟场。君今饱韬略，论事时抗章。诸公颇动色，有策云甚良。何当给锋车，结佩朝明光。一鼓收关河，再鼓擒戎王。兵戈既静洗，不复腥犬羊。万夫各解甲，四海均清凉。
秋暑卧病示庄簿
作者：周紫芝
朝代：宋

老火倏巳尽，金行殊未刚。
弱枣渐可剥，七月犹骄阳。
赤日不可嚮，白汗惊流浆。
谁将穷谷冰，为我濡枯肠。
况兹老病躯，息偃真在床。
敲秋赖风玉，微飈袭衣裳。
言念北征士，万里方拓疆。
秋云静边日，光耀剑戟场。
君今饱韬略，论事时抗章。
诸公颇动色，有策云甚良。
何当给锋车，结佩朝明光。
一鼓收关河，再鼓擒戎王。
兵戈既静洗，不復腥犬羊。
万夫各解甲，四海均清凉。
秋暑臥病示莊簿
作者：周紫芝
朝代：宋

老火倏巳盡，金行殊未剛。
弱棗漸可剝，七月猶驕陽。
赤日不可嚮，白汗驚流漿。
誰將窮谷冰，爲我濡枯腸。
况兹老病軀，息偃真在床。
敲秋賴風玉，微飈襲衣裳。
言念北征士，萬里方拓疆。
秋雲靜邊日，光耀劍戟場。
君今飽韜略，論事時抗章。
諸公頗動色，有策云甚良。
何當給鋒車，結佩朝明光。
一鼓收關河，再鼓擒戎王。
兵戈既靜洗，不復腥犬羊。
萬夫各解甲，四海均清凉。
秋来久不作诗书所感
作者：周紫芝
朝代：宋
体裁：五言律诗

雨蹙江涛壮，天含暮霭低。年华添老色，风物似年时。富贵浑无念，情怀不到诗。度秋无一语，已是俗人为。
秋蘭詞
作者：周紫芝
朝代：宋

藝蘭當九畹，蘭生香滿路。
紉君身上衣，光明奪縑素。
孤芳一衰歇，凋零濕秋露。
佩服得君子，亦足慰遲暮。
採摘良不辭，新枝忽成故。
向來桃李場，紅顔照當户。
紛紛自芳菲，榮枯復誰顧。
秋蝗叹
作者：周紫芝
朝代：宋

驱车入秋原，懞懞尽禾黍。田父刈且歌，笑言杂儿女。路傍骑马翁，下与田父语。问言田家劳，云何乐如许。父老仰天叹，恳款话心膂。今年遭岁凶，夏旱连秋暑。谁知勤饷妇，社瓮刍绿醑。君看西来蝗，落地辄盖土。入境不入田，食草不食秬。老农亦何幸，此乐讵天与。为言相君贤，为惠寔在汝。群凶满江淮，杀气自消阻。微虫初何知，仁者亦复与。知公意在民，有谷宁忍咀。劝尔但自欢，蝗来不须禦。
秋蝗叹
作者：周紫芝
朝代：宋

驱车入秋原，懞懞尽禾黍。
田父刈且歌，笑言杂儿女。
路傍骑马翁，下与田父语。
问言田家劳，云何乐如许。
父老仰天叹，恳款话心膂。
今年遭岁凶，夏旱连秋暑。
谁知勤饷妇，社瓮蒭绿醑。
君看西来蝗，落地辄盖土。
入境不入田，食草不食秬。
老农亦何幸，此乐讵天与。
为言相君贤，为惠寔在汝。
羣凶满江淮，杀气自消阻。
微虫初何知，仁者亦復与。
知公意在民，有谷宁忍咀。
劝尔但自欢，蝗来不须御。
秋蝗歎
作者：周紫芝
朝代：宋

驅車入秋原，懞懞盡禾黍。
田父刈且歌，笑言雜兒女。
路傍騎馬翁，下與田父語。
問言田家勞，云何樂如許。
父老仰天歎，懇款話心膂。
今年遭歲凶，夏旱連秋暑。
誰知勤餉婦，社甕蒭綠醑。
君看西來蝗，落地輒盖土。
入境不入田，食草不食秬。
老農亦何幸，此樂詎天與。
爲言相君賢，爲惠寔在汝。
羣兇滿江淮，殺氣自消阻。
微蟲初何知，仁者亦復與。
知公意在民，有穀寧忍咀。
勸爾但自歡，蝗來不須禦。
秋閨詞
作者：周紫芝
朝代：宋

西風動簾幙，蟋蟀鳴高堂。
蔓草濕零露，秋閨知夜長。
佳人掩朱户，背燭解羅裳。
願言鴛鴦夢，雙飛入方塘。
清影横疏櫺，奈此明月光。
依依照長夜，炯炯明愁腸。
不恨郎不歸，恨月入我床。
披衣復起坐，嚬翠挑殘缸。
開緘取素書，解結羅带傍。
一讀再三歎，再讀淚數行。
終夜不成寢，曙色忽滿窗。
雖云有膏沐，誰能理晨粧。
秋闺词
作者：周紫芝
朝代：宋

西风动帘幕，蟋蟀鸣高堂。蔓草湿零露，秋闺知夜长。佳人掩朱户，背烛解罗裳。愿言鸳鸯梦，双飞入方塘。清影横疏棂，奈此明月光。依依照长夜，炯炯明愁肠。不恨郎不归，恨月入我床。披衣复起坐，嚬翠挑残缸。开缄取素书，解结罗带傍。一读再三叹，再读泪数行。终夜不成寝，曙色忽满窗。虽云有膏沐，谁能理晨妆。
秋闺词
作者：周紫芝
朝代：宋

西风动帘幙，蟋蟀鸣高堂。
蔓草湿零露，秋闺知夜长。
佳人掩朱户，背烛解罗裳。
愿言鸳鸯梦，双飞入方塘。
清影横疏櫺，奈此明月光。
依依照长夜，炯炯明愁肠。
不恨郎不归，恨月入我床。
披衣復起坐，嚬翠挑残缸。
开缄取素书，解结罗带傍。
一读再三叹，再读泪数行。
终夜不成寝，曙色忽满窗。
虽云有膏沐，谁能理晨粧。
秋雨连日
作者：周紫芝
朝代：宋
体裁：五言律诗

老鬓风吹急，愁云带雨飞。白添平岸水，红掩傍幽扉。力尽方谋食，天寒未授衣。此身惭社燕，秋晚亦能归。
秋雨連日
作者：周紫芝
朝代：宋

老鬢風吹急，愁雲带雨飛。
白添平岸水，紅掩傍幽扉。
力盡方謀食，天寒未授衣。
此身慚社燕，秋晚亦能歸。
秋霖叹
作者：周紫芝
朝代：宋

去年阴山雪，平地三尺余。
人言土中蝗，入土不用驱。
今年岁枯旱，野食无豆蔬。
西来三尺蝗，旧岁雪不如。
秋田有遗秉，未足饱一夫。
细雨生谷芽，屯云几时舒。
群凶剧豺虎，诸将劳驱除。
横尸作京观，流血如决渠。
高穹厌杀气，荆棘满郊墟。
尚復此恒雨，未知当何如。
岂欲令斯民，竟死不少纾。
天亦念赤子，理岂有是欤。
会当开晴云，却返羲和车。
我廪虽巳殚，我地尚可锄。
庶用种宿麦，更作来岁储。
秋霖叹
作者：周紫芝
朝代：宋

去年阴山雪，平地三尺馀。人言土中蝗，入土不用驱。今年岁枯旱，野食无豆蔬。西来三尺蝗，旧岁雪不如。秋田有遗秉，未足饱一夫。细雨生谷芽，屯云几时舒。群凶剧豺虎，诸将劳驱除。横尸作京观，流血如决渠。高穹厌杀气，荆棘满郊墟。尚复此恒雨，未知当何如。岂欲令斯民，竟死不少纾。天亦念赤子，理岂有是欤。会当开晴云，却返羲和车。我廪虽巳殚，我地尚可锄。庶用种宿麦，更作来岁储。
秋霖歎
作者：周紫芝
朝代：宋

去年陰山雪，平地三尺餘。
人言土中蝗，入土不用驅。
今年歲枯旱，野食無豆蔬。
西來三尺蝗，舊歲雪不如。
秋田有遺秉，未足飽一夫。
細雨生穀芽，屯雲幾時舒。
群兇劇豺虎，諸將勞驅除。
横尸作京觀，流血如决渠。
高穹厭殺氣，荆棘滿郊墟。
尚復此恒雨，未知當何如。
豈欲令斯民，竟死不少紓。
天亦念赤子，理豈有是歟。
會當開晴雲，却返羲和車。
我廩雖巳殫，我地尚可鋤。
庶用種宿麥，更作來歲儲。
种兰
作者：周紫芝
朝代：宋

桃杏花中偶并栏，依然风味是幽兰。莫因移种长安市，不作春山一样看。
种兰
作者：周紫芝
朝代：宋

桃杏花中偶并栏，依然风味是幽兰。
莫因移种长安市，不作春山一様看。
种德亭
作者：周紫芝
朝代：宋
体裁：七言律诗

万缘宜作梦时看，只有情田种德难。但把胸中着梨枣，不愁庭下欠芝兰。倡条冶叶浑无赖，错节盘根颇耐寒。莫笑襄阳庞老子，全家长享鹿门安。